“Экстремистик ғояларни инкор қилишда шаръий далиллар” (тўртинчи қисм) | Azon.uz - Ахборот-таҳлилий портал\n837 15:10 16.09.2020\nIII. Мадина ҳаётини дастлабки даври\nУшбу давр янги ислом жамиятини барпо қилишнинг дастлабки даври ҳисобланади. Маълумки, маҳаллий аҳоли бўлган ансор саҳобалар билан Мадинадан келган муҳожирлар орасида зиддиятлар ҳам бўлиб турган. Маккалик муҳожир қабилалар орасида ҳам тортишув ва низолар содир бўлар эди. Мадиналик ҳукмрон қабилалардан ҳисобланган Авс ва Хазраж қабилалари орасидаги зиддиятлар узоқ ўтмишга тақалар эди. Шунинг учун ҳам янги ислом жамияти аъзолари бўлмиш ансор ва муҳожир саҳобаларни ўзаро дўстлик ва ҳамжихатлик руҳида бирлаштириш зарурияти туғилди. Бунинг устига кун тартибида аҳолининг маълум қисмини ташкил қиладиган Мадина яҳудийлари масаласи ҳам мавжуд бўлиб, уларни ҳам ўз диний эътиқодлари, бошқарув тизими, қалъа ва қурол-аслаҳалари етарли бўлган. Мадинанинг ичи ва ташқарисида эса экин ерлари ва савдо ишлари ҳам бор эди.\nРасулуллоҳ соллаллоҳу алайҳи васаллам Мадинага келиб ислом жамиятини қура бошлаганларида мазмун-моҳиятан уларга мухолиф бўлган янги жамоа пайдо бўлди. Улар мунофиқлар жамоаси бўлиб, зоҳиран иймон исломни даъво қилар, амалда эса иймон келтирмас, мусулмонларга нисбатан нафрат ва адоватини яширар эди.\nРасулуллоҳ соллаллоҳу алайҳи васалламни у ерда дастлабки амалга оширган ишлари масжид барпо қилиш бўлиб, бу ишга барча саҳобаларни тарғиб қилдилар. Шу орқали турли этник гуруҳларга бўлиниб кетган араб қабилаларини бирлаштирдлар. Ҳа! Шу орқали улар орасида дўстлик, бирлик, ва иттифоқлик шаклланади, қурилажак масжиди набавия эса улар орасидаги муаммо ва ҳукмлар маҳкамаси, диний ахлоқ ва таълим тарбия асосини ўрганадиган билимлар маскани бўлиб қолади. Ансор ва муҳожир саҳобаларнинг барчаси ўзаро зиддиятларига барҳам бериб айни шу ерда шараф пайғамбари ва етук раҳбари атрофида жамланадилар, ибодатларини ҳам у зот бошчиликларида адо этадилар.\nРасулуллоҳ соллаллоҳу алайҳи васаллам Мадина ҳаётининг дастлабки даври дастурида амалга оширган ишлари орқали юридик нуқтаи назардан Мадина дастурига (конститутцияси) асос солдилар. Бу нарса бугунги кун таъбирида диний, ирқий, мазҳабий ёки бошқа ҳар қандай эътибордан қатъи назар мажбурият ва ҳуқуқлар тенглигига асосланган фуқаролик кодекси эди. Бу ерда асосий эътибор инсонийлик ва фуқароликдир.\nРасулуллоҳ саллоҳу алайҳи ва саллам Мадинага келиб илк ислом жамиятини қурган пайтларида у ерда турли динга эътиқод қилувчилар ва қабилалар мавжуд мавжуд бўлган.\nУлар янги жорий бўлган Ислом дини вакиллари, яҳудийлик, насронийлик ва янги йўналиш бўлган мунофиқлардир. Масалани қизиқ томони вақт ўтишлиги билан насронийларнинг кўпчилиги Ислом динига ўтдилар.\nМадиналик қабилалар орасида Авс ва Хазраж қабилаларини сиёсий нуфузи катта эди. Мана шу каби этник зиддиятлар ва ўта урушқоқ араб қабилалари орасида Расулуллоҳ соллаллоҳу алайҳи васаллам Мадина дастури (набавий суннат) орқали фуқаролик давлатини дастлабки конститутциясига асос солдилар. Дастур бандларида янги ислом давлати ҳусусиятларини чегаралаб бердилар. Унга кўра фуқаролар дин, ирқ ва жинс нуқтаи назаридан ажратилмайди (камситилмайди).\nУшбу дастур - фуқароларни қўллаб-қувватлаш, кўмак бериш, эзгуликка ундаш ва ҳамкорлик қилиш, ёмон иллатлардан сақланишга қаратилган эди.\nМазкур дастур ўз навбатида, ислом давлатининг ҳудудий яхлитлигини ҳимоя қилишга барчани масъул этиб белгилади. Жамият аъзолари орасида тенглик, ижтимоий адолат ва тинч-тотув яшаш принципларини мустаҳкамлади. Ушбу дастур ҳеч бир истисносиз жамиятнинг барча фуқаролари ҳақ-ҳуқуқларини эътироф қиладиган, умумбашарият тариҳи давомида илк бора ёзилган дастлабки ёзма дастур ҳисобланади.\nУнга кўра фуқароларнинг барчаси сиёсий низомда тенгдирлар. Улар давлатни муносиб ҳимоя қилиш мажбуриятини бажаргани ҳолда ўзлари ҳам давлат ҳимоясида бўладилар. Мадина аҳолисининг барчаси мазкур дастур бандларида, ижтимоий адолат ва тенглик тамойилларини кўргач Расулуллоҳ соллаллоҳу алайҳи васалламни суннатларига, яъни мазкур дастурга рози булдилар.\nМазкур дастурга биноан ҳар қандай инсон шаҳардан кўчиб кетиши ёки у ерда яшаш ҳуқуқига эга бўлиб, бошқалар фойдаланадиган ҳуқуқ ва имтиёзлардан тўлақонли фойдаланади. Айни пайтта бошқаларга юклатилган мажбуриятга у ҳам масъулдир. Жамиятга таълуқли бўлган ишларга у ҳам дахлдор, унга тааллуқли бўлган ишлар жамиятга ҳам дахлдордир. У одам ҳеч бир ҳолатда бирор зарар ёки хавф-хатар кўриши мумкин эмас. Ушбу дастур энг кўп эътибор қаратган мавзулардан бири, жамият аъзолари орасида тўлақонли адолат ўрнатиш тамойили эди. Айниқса, мазкур жараёнлар барча фуқароларни диний маросим ва ибодатларини эмин-эркин ўтказишда, уларни ҳуқуқ ва мажбуриятларининг мувофиқлиги, изчиллиги таъминланишида, мол-мулк, ва иззат-нафс ҳамда этиқод эркинлиги кафолатланишида ёрқин намоён бўлар эди.\nМахсус Тарих ғоялар\n49 15:00 15.04.2021\n99 14:00 15.04.2021\n258 13:30 15.04.2021\n87 13:00 15.04.2021\n137 12:53 15.04.2021\n235 12:30 15.04.2021


Самарқанд ва Навоий вилоятларида эпидемиологик вазият оғирлашмоқда » STV teleradiokompaniyasi\nSTV teleradiokompaniyasi » Новости » Самарқанд янгиликлари » Самарқанд ва Навоий вилоятларида эпидемиологик вазият оғирлашмоқда\nСамарқанд ва Навоий вилоятларида эпидемиологик вазият оғирлашмоқда\nУнга кўра, айни вақтга келиб Ўзбекистонда коронавирус беморларининг 80 фоиз қисми тузалган. Ҳудудлар кесимида олинса, бу борада энг яхши кўрсаткичлар Бухоро (97 фоиз), Андижон (96 фоиз), Фарғона (95 фоиз) ва Қорақалпоғистонда (93 фоиз) нисбатан яхшироқ. Аммо сўнгги икки кун ичида Андижон ва Қорақалпоғистонда 3тадан янги зарарланиш ҳолатлари қайд этилган, Фарғонада 6 майдан буён, Бухорода эса 9 майдан буён янги ҳолатлар қайд этилмаган ва бу ҳудудлар тез орада коронавирусдан холи ҳудудга айланиши кутилмоқда.\nСўнгги икки кун ичида энг кўп зарарланиш ҳолатлари Тошкент шаҳри ва Тошкент вилояти ҳудудида қайд этилган – жами 74 кишига коронавирусдан зарарланиш ташхиси қўйилган. Аммо Соғлиқни сақлаш вазирлигининг аниқлик киритишича, бу янги ҳолатлар асосан хориждан келиб, карантинга олинган ва коронавирус учун тест ўтказилганлар билан боғлиқдир.\nШунингдек, Самарқанд вилоятида беморлар сони тез ўсмоқда – сўнгги икки кунда яна 31 кишида вирус аниқланиб, вилоятдаги зарарланиш ҳолатлари сони 204 нафарга етган. Беморларнинг 94 нафари тузалган, лекин вилоят тузалиш кўрсаткичи бўйича энг ёмон натижалардан бирини қайд этмоқда – 46 фоиз.\nТузалиш кўрсаткичлари бўйича энг ёмон ҳолат Навоийда – 12 фоиз. Бир муддат коронавирусдан холи ҳудуд бўлиб турган бу вилоятда 9 май куни яна янги ҳолатлар аниқланганди. Дастлаб 6 кишида вирус қайд этилганди, 11-12 май кунлари беморлар сони 9 нафарга ошди ва айни вақтда вилоят юқумли касалликлар шифохонасида 15 бемор даволанмоқда.\nСўнгги икки кун давомида Наманган (+6), Сирдарё (+7) ва Сурхондарёда (+3) ҳам янги ҳолатлар қайд этилган.\nКоронавирус- жиддий глобал муаммо\nТез ёрдам хизматига мурожаат этганлар сони 3650-3700 тани ташкил этган\nЭнг кўп мактаблар Самарқанд вилоятида жойлашган\nНоми арзону нархи қиммат бўлган кўп қаватли уйларга тўлов бошланди


АБДУЛЛА АЗИЗОВ “ШИРИНЛИКЛАРНИНГ ҲАЁТИ ҲАМ ШИРИН БЎЛИШИ, БУНИНГ УЧУН ЭСА, УЛАР СОҒЛОМ ВА БАХТЛИ ЯШАШЛАРИ ЗАРУР”\nКуни кеча Сирдарё вилоятига Соғлиқни сақлаш вазири ўринбосари Абдулла Азизов бошчилигидаги ишчи гуруҳ аъзолари ташриф буюришди.\nА.Азизов Ўзбекистон Республикаси Президентининг 2020 йил 12 ноябрдаги “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги Фармони ижросини таъминланиши ҳамда ҳудудлардаги аҳолининг тизимдаги ислоҳотлардан бохабарлигини ошириш мақсадида Сирдарёда бўлди.\nДастлаб, ишчи гуруҳ вилоятнинг Боёвут туманида бориб, у ерда аҳолини хатловдан ўтказиш, хусусан, уларни антропометрик кўрсаткичлари олиниб, хавф гуруҳларига ажратиш жараёнларида қатнашди. Тиббиёт бригадалари билан хонадонларга бўлиб, уй эгалари билан суҳбатлашди. Соғлиғидан шикоят қилган фуқароларга шу жойнинг ўзида амалий ёрдам кўрсатилди.\nШунингдек, А.Азизов бошчилигидаги ишчи гуруҳ Ширин шаҳрида ҳам бўлди. У ердаги тиббиёт муассасаларини кўздан кечиргач яна аҳоли хонадонларига кириб, уларнинг саломатлиги ҳамда соғлом турмуш тарзига қанчалик амал қилишаётгани билан танишди. Вазир ўринбосари аҳоли вакиллари билан суҳбатда: “ширинликларнинг ҳаёти ҳам ширин бўлиши, бунинг учун эса, улар соғлом ва бахтли яшашлари зарурдир. Биз ана шуни олдимизга мақсад қилганмиз” — деди у.\nШундан сўнг, Гулистон шаҳар тиббиёт бирлашмаси мажлислар залида Соғлиқни сақлаш вазири ўринбосари бошчилигида мулоқот бўлиб ўтди.\nУнда ўтган йили 13 октябрь санасида Президентимиз Шавкат Мирзиёевнинг Сирдарёга қилган ташрифида Оқ Олтин тумани тажрибаси асосида аҳоли орасида соғлом турмуш тарзини оммалаштириш таклифини илгари сургани эсланди.\nШунингдек, давлат тиббий суғурта тизими Сирдарё вилоятида тажриба-синов тарзида бошлангани ҳам бежиз эмас. Тиббиёт соҳасига оид ҳудуддаги барча ўзгаришлар вилоятни соғлиқни сақлаш тизимида бошқа ҳудудларга ўрнак бўлишига қаратилган чора тадбирлар экани қайд этилди.\nТанқидий-таҳлилий руҳда ўтган тадбирда Сирдарёда олиб борилаётган тиббиёт соҳасидаги ишлар, ютуқлар, ҳато ва камчиликлар муҳокама қилинди.


ЎЗБЕКИСТОН РЕСПУБЛИКАСИ ОЛИЙ СУДИ«ҚИЛМИШИМДАН ПУШАЙМОНМАН» from\nАксарият жиноятчиларнинг судда айтар сўзи шу. Аммо…\nОдатда аксарият жиноятчилар ўз қилмишларининг жиноят эканлигини, унинг ҳуқуқий оқибатларини билсалар-да, ноқонуний хатти-ҳаракатдан тийилмайдилар. Бунинг учун жиноят иши қўзғатилиб, суд томонидан тегишли жазога тортилганларида эса қилмишидан пушаймонлигини билдириб, енгиллик беришни сўрашади. Ҳатто суд оғир жазо тайинлаганини важ қилиб, апелляция шикояти ҳам ёзишади. Жиноят ишлари бўйича Фарғона вилоят судининг апелляция инстанциясида кўрилган қуйидаги жиноят иши ҳам фикримизга далил бўла олади.\n2019 йил 3 июль куни ҳам худди шундай бўлди. Яъни кўпдан буён кузатувда бўлган Д. Муликова Қўқон шаҳар ички ишлар органлари фаолиятини мувофиқлаштириш бошқармасига олиб келиниб, сўралганда у чўнтагидаги 25 дона “Трамадол Ланнахер” гиёҳвандлик воситаларини ўз ихтиёри билан тақдим этади. Бироқ ҳолислар иштирокида кўздан кечирилганда кўйлагининг ички қисмида яна 30 дона шундай дори мавжудлиги аниқланади. Шу боис унга нисбатан Жиноят кодексининг 25, 273-моддаси 5-қисми билан жиноят иши қўзғатилади. Лекин шунда ҳам унинг сўқир кўзи очилмай, жиноий ҳаракатларини давом эттиради.\nАниқроғи, Динора 2019 йил 15 июль куни шаҳарнинг Авғонбоғ кўчасида жиноий шериги Р. Абдуллаев (жиноят ишидан унга оид қисми алоҳида иш юритувига ажратилган) нинг автомашинасида махсус харидор Л. Мадраҳимов ва Ж. Абдуллаевларга жами 500 дона “Трамадол Ланнахер” дорисини 300 АҚШ долларига сотаётган вақтида ушланган. Бунинг учун эса унга иккинчи маротаба жиноят иши қўзғатилади. Жиноят кодексининг 273-моддаси 5-қисми билан. Аммо…\nАммо тергов-суриштирув жараёнларида Д. Муликова бир гуруҳ шахслар билан бирга учинчи маротаба оғир жиноятга — босқинчиликка қўл уради.\nЯъни Динора Қўқон шаҳрида яшовчи Муртазо Акрамов, Назокат Боймирзаева, Ҳусан Муҳитдинов ва Абдували Саттаровлардан иборат жиноий гуруҳга қўшилади. Мазкур гуруҳ 2 500 АҚШ доллари эвазига фуқаро Раҳматжон Масодиқов ва Аҳрор Зунуновларнинг катта миқдордаги маблағини боқинчилик йўли билан қўлга киритишга келишиб олади.\nАввалдан 500 000 сўм “аванс” олган ҳолда 2019 йил 19 июль куни соат 20:30 ларда ишга киришишади. Гап шундаки, ўша пайтда улар пичоқ ва таёқ билан қуролланиб, Муртазонинг Қўқон шаҳар Шоир кўчасида жойлашган яшаш хонадонида яшириниб, қулай фурсат келишини пойлаб ўтиришади. Шундан кейин М. Акрамов Тожикистон Республикасидан олиб келинган 26 қути “Милано” номли тамаки маҳсулотлари борлигини ҳамда ҳар бир қутисини 5 100 сўмдан сотишини айтиб, Раҳматжон, Аҳрор ва Ботир исмли йигитларни хонадонга бошлаб келади.\nАлбатта, Муртазо бу гапни бежиз айтмаганди. Негаки у Р. Масодиқов, А. Зунунов ва Б. Каримовларни тўхтатиб, ўзи жиноий шерикларининг ҳужумга тайёрлигини билиб чиққанди. Шунга қарамай, харидорларни ишонтириш мақсадида маҳсулот ҳақи — 4 000 АҚШ долларини олдиндан санаб олади. Сўнгра уччаласини ичкарига таклиф қилади. Аввалдан пайт пойлаб ўтирган Н. Баймирзаева, Д. Муликова, Ҳ. Муҳитдинов ва А. Саттаровлар эса шу заҳотиёқ дарвозани ичкаридан беркитиб олишади.\nКейин асл мақсадга ўтишади.\nБироқ Р. Масодиқов бундай ҳолат юз бермаганлиги айтиб, жиддий эътироз билдиради. Бунга жавобан эса ҳамтовоқлар сўридаги тўшак тагига яшириб қўйилган пичоқ ва таёқ билан Аҳрор ва Раҳматжонни уриб, танасининг турли жойларига тан жароҳати етказишади. Шунда Раҳматжон Масодиқов тушунадики, улар билан ади-бади айтишиш, баҳслашиш бефойда. Шу боис берган 4 000 АҚШ долларини қайтариб беришларини, сўнг уришмасдан жимгина кетишларини айтади. Лекин Назокат билан Ҳусан унинг боши ва елкасига дам қўллари, дам таёқ билан уриб, шими чўнтагидан 50 000 сўм пулини, Ботир Каримовга ҳам зўрлик ишлатиб, кўрқитиб ҳамёнидаги 20 АҚШ доллари ҳамда 100 000 сўм пулини тортиб олишади. Бу ҳам етмагандек зўравонлар жабрланувчиларнинг ташқарида турган автомашинасини кўздан кечириб, ундан ҳеч қандай пул ёки бошқа қимматбаҳо буюм топа олмаганларидан сўнг уларни қўйиб юборишган.\nШундан сўнг Назокат Боймирзаева, Динора Муликова, Ҳусан Муҳитдинов ва Абдували Саттаровлар режалаштирилган вазифани бажарганликларини айтиб, Муртазо Акрамовдан 2 500 АҚШ долларини олиб, ҳар кимнинг “хизматига яраша” тақсимлаб олишади. Яъни Назокат Динорага 800 АҚШ доллари, Ҳусанга 200 АҚШ доллари, Абдувалига 100 АҚШ долларини бериб, қолган 1 400 АҚШ долларини эса киссасига уради.\nРаҳматжон Масодиқов, Аҳрор Зунунов ва Ботир Каримовлар бўлса эртаси куни ҳуқуқни муҳофаза қилувчи идораларга мурожаат қилишади.\nОқибатда жиноий гуруҳнинг барча аъзоларига жиноят иши қўзғатилади.\nЖиноят ишлари бўйича Қўқон шаҳар суди уларни тегишли муддатларга озодликдан маҳрум этади. Шунингдек, айбдорлардан жабрланувчиларга етказилган зарар солидар тартибда ундирилиши ҳам белгиланади.\nАммо Динора Муликова ва Ҳусан Муҳитдиновлар суд ҳукмидан норози бўлиб, жиноят ишлари бўйича Фарғона вилоят судига апелляция шикояти беришди. Буни қарангки, ўз шикоятида Д. Муликова қарамоғида ногирон ва вояга етмаган фарзандлари борлигини, Ҳ. Мухитдинов эса қарамоғида ногирон отаси ҳамда вояга етмаган фарзандлари борлигини, оиласининг ягона боқувчиси эканлигини инобатга олиб, озодликдан маҳрум қилиш билан боғлиқ бўлмаган жазо тайинлашни сўрашди. Энди ҳақли савол туғилади: хўш, нима учун улар оиласидаги ана шу вазиятни жиноят содир этмасдан аввал ўйлашмади?\nШу ўринда биринчи босқич суди томонидан ҳар иккисига тайинланган жазога эътибор қаратсак. Хусусан, Динора Жиноят кодексининг 25, 273-моддаси 5-қисми, Жиноят кодексининг 273-моддаси 5-қисми ва 164-моддаси 2-қисми “а”, “б”, “в” бандлари билан айбланган. Жиноят кодексининг 273-моддаси 5-қисмига биноан судланувчига ўн йилдан йигирма йилгача, 164-моддаси 2-қисми “а”, “б”, “в” бандларига мувофиқ эса саккиз йилдан ўн йилгача озодликдан маҳрум қилиш билан жазоланади. Бироқ суд уни кодекснинг 57-моддаси тартибида юқорида назарда тутилган энг кам жазолардан ҳам кам — 7 йил муддатга озодликдан маҳрум қилиш жазосига маҳкум этган. Жиноят кодексининг 164-моддаси 2-қисми “а”, “б”, “в” бандлари билан айбдор деб топилган Ҳусан Муҳитдиновга ҳам модда санкциясидаги энг кам — 8 йил муддатга озодликдан маҳрум қилиш жазосини тайинлаган. Бинобарин, суд уларнинг апелляция шикоятини қаноатлантирмасдан, суд ҳукмини ўзгаришсиз қолдирди.\nвилоят судининг судьяси,\n2020 йил 19 июнь)


Озодбек Назарбеков 7 млн доллар сарфланаётган «Мендирман Жалолиддин» сериали ижодкорлари билан учрашди (фото) - Daryo\n14:23, 10.09.2020 54009\nОзодбек Назарбеков 7 млн доллар сарфланаётган «Мендирман Жалолиддин» сериали ижодкорлари билан учрашди (фото)\nЎзбекистон маданият вазири Озодбек Назарбеков «Мендирман Жалолиддин» сериалининг суратга олиш жараёнлари билан танишиш учун айни пайтда Туркияда бўлиб турибди. 9 сентябрь куни вазир сериал ижодкорлари билан учрашиб, суратга олиш жараёнларини кўздан кечирди.\nҚайд этилишича, тарихий сериални суратга олиш учун 50 гектар ер майдонида павильон ўрнатилган бўлиб, суратга олиш жараёнларига мингдан ортиқ ижодкор жалб этилган.\n«Бугунги кунда асосий ролларни маҳорат билан ижро этаётган актёрлар от миниш ва қиличбозлик бўйича махсус тайёргарликдан ўтди. Шу билан бирга турк тилини мукаммал ўрганиб, тарих фани бўйича ҳам билимларини бойитди. Фильмнинг асосий қаҳрамонлари Султон Жалолиддин Мангуберди, Султон Аловуддин, Темур Малик, Туркон хотун, Чингизхон ва унинг фарзандлари образлари устида мукаммал ишланди. Ҳар бир актёрга ўша давр руҳиятига мос равишдаги либослар тикилди», — дейилади хабарда.\n«Дунё миқиёсидаги катта лойиҳага қўл урганимни чуқур ҳис қиляпман. Лойиҳани амалга ошириш осон эмас. Жуда катта тайёргарлик ва маҳорат керак. Аммо мен Жалолиддин тарихини яхши билар эдим. Бироқ фақат менинг билимим етарли эмас, жамоа, сценарий муаллифи, либослар дизейнери, тасвирчи, режиссёрлар ҳам хабардор бўлиши муҳим эди. Шу сабабли ҳам суратга олиш ишларидан аввал ижодкорларнинг барчасини Мангуберди тарихини чуқур ўрганишга ундадим. Менга ўзбек актёрларининг маҳоратига қандай баҳо берасиз деб кўп бора саволлар йўллашди. Шуни айта оламанки, улар энди дунё миқиёсидаги фильмларда ҳам рол ўйнашга тайёр. Шахсан ўзим кейинги фильмларимга ҳам айнан ўзбек актёрларини жалб этмоқчиман, чунки режалаштираётган сериалимиз Мирзо Улуғбек ҳақида бўлади», — дейди сериал режиссёри Меҳмет Бўздағ.\nХабарда айтилишича, маданият вазирлиги буюртмасига асосан суратга олинаётган «Мендирман Жалолиддин» сериали Ўзбекистон томонидан «Best organiser» МЧЖ ва Туркиянинг «Боздағ фильм» кинокомпанияси ўртасида тузилган шартномага биноан «Orient Финанс Банк» тижорат банки ҳомийлиги асосида амалга оширилмоқда. Мазкур сериалга 7 миллион АҚШ доллари сарфланмоқда.\nФото: Instagram / ozodbek_axmadovich\nОктябрь ойининг иккинчи ярмида «Боздағ фильм» кинокомпанияси раҳбари Меҳмет Бўздағнинг Ўзбекистонга ташрифи кутилмоқда. Ташриф доирасида оммавий ахборот воситалари вакиллари учун матбуот анжумани ташкил этиш режалаштирилган. «Мендирман Жалолиддин» сериали 2021 йилнинг январь ойида катта экранларга чиқарилиши кўзда тутилган.\nЭслатиб ўтамиз, сериалда бош қаҳрамон Жалолиддин Мангуберди ролини турк актёри Эмре Кивилжим ижро этмоқда. Шунингдек, бир қатор ўзбекистонлик актёр ва актрисалар Тоҳир Саидов, Жавоҳир Зокиров, Акбархўжа Расулов, Саида Раметова, Райҳон Уласенова, Раъно Шодиева, Феруза Норматова, Юлдуз Ражабоваларнинг ҳам рол ижро этиши кутилмоқда.\nСериалнинг илк мавсуми 13 қисмдан иборат.\nМавзуга доир: Алишер Узоқов Туркияда ўтган олти ойлик умри ва Тошкентга қайтиши сабаби ҳақида гапирди (видео)\n07:40 Бугун 659\n07:24 Бугун 3800\n07:09 Бугун 2455\n06:54 Бугун 1593\nНидерландия бош вазири комендантлик соати жорий этилиши фонида уюштирилган тартибсизликларни қоралади\n22:42, 24.01.2021 129394\n22:57, 24.01.2021 95416\n20:37, 24.01.2021 86742\n19:33, 24.01.2021 70520


Саудия Aрабистони Осиё давлатлари учун нефт нархини оширди - Darakchi\nСаудия Aрабистони Осиё давлатлари учун нефт нархини оширди\nДУНЁ 05.04.2021, 12:28\nSaudi Aramco компаниясининг хабар беришича, Arab Light маркасидаги нефт баррели учун 40 цент деб белгиланган.\nСаудия Aрабистонининг давлат нефт компанияси Сауди Aрамcо Осиёлик харидорларга май ойи учун нефт етказиб бериш нархларини оширди. Блоомберг бу ҳақда компаниянинг баёнотига асосланиб хабар берди.\nОсиё бозоридаги харидорлар учун Arab Light нефти 40 центга, май ойида етказиб бериладиган бошқа маркалар баррелига 20−50 центга кўтарилди. Bloomberg томонидан олиб борилган сўровларда савдогарлар ва қайта ишлаб чиқарувчилар нархнинг 30 центга кўтарилишини кутишганини айтишди.\nAгентликнинг таъкидлашича, бу қарор Осиё минтақасидаги давлатларнинг иқтисодиётини қайта тиклашда муҳим аҳамият касб этади.\nШимолий ва Ғарбий Европадаги хародорлар учун нефт нархи ўзгармади. Ягона истисно Arab Light бренди бўлди: унинг минтақа учун нархи 20 центга пасайган. Бундан ташқари, Saudi Aramco AҚШ учун Саудия нефтининг кўп навлари нархини 10 центга пасайтирди.\nБу қарорга ОПЕК+ давлат иштирокчиларининг келишувидан сўнг келинган. Унга кўра давлатлар, нефт қазиб олишдаги чекловларни секинлик билан олиб ташлаш ва кунлик ишлаб чиқаришни 350 минг баррелга етказишга келишиб олишган.\nТуркия Президент девонининг велосипед сафари Каппадокиядан бошланди (фото)


“Салафий”ларнинг ўзларига хос бўлган, уларни яққол ажратиб турадиган жиҳатларидан бири “мазҳаб”га эргашишни инкор қилишлари. Илгари сохта “салафий”лар очиқдан очиқ мазҳабни инкор қилишар эди. Уламолар томонидан етарлича раддиялар берилганидан сўнг ҳийла тариқасида сал юмшоқроқ йўлни танлашди. Яъни мазҳабни инкор қилмасдан оят ва ҳадис турганида мазҳабга эргашмаса ҳам бўлади, тўғридан тўғри ҳадисдан ҳукм олса бўлади,- дейишмоқда. Ваҳоланки оят ва ҳадислар илоҳий дастур бўлиб тўғридан-тўғри ҳукм олишга ҳамма ҳам салоҳиятли бўлавермайди. Қолаверса оят ва ҳадислардан ҳукм олиш учун киши Қуръон илмлари қироат, тафсир, носих ва мансух оятлар, муташобеҳ оятлар, сабаби нузулни билиши, ҳадис илмлари - сихоҳи ситтадан хабардор бўлиши, фасоҳат, балоғат, мантиқ, усул ва бошқа кўплаб илмлардан хабардор бўлишлиги лозим. Ундан ташқари ҳар бир кишида нафс бўлиб, у доимо эгасига ҳийла қилиб туради. Шариат борасида муаййян мазҳабни тутмасдан ўзича ҳадислардан ҳукм чиқарган кишида шариатнинг субути бўлмайди, доимо ҳавои нафси моил бўлган, енгиллик томонга оғиб туради. Масалан Ҳанафийлик мазҳабида киши баданидан чиққан оқувчи қон таҳоратни синдиради. Шофеъийликда эса таҳоратни бузмайди. Иккала мазҳабнинг ҳам далиллари бор. Мазҳабдан ташқаридаги киши енгилини олаверади. Бу ҳолат эса уни бора-бора шаръий чегараларни бузишига, қайтариқ ва амрларга беэътибор бўлишга олиб боради.\nФиқҳий масалалардаги ихтилофларидан бири пайпоққа масҳ тортиш. Ҳадис матнида келган “жавроб” сўзини пайпоқ деб таржима қилиб, ҳозирги кунда урфда бўлган пайпоққа нисбат беришади. Ваҳоланки Расулуллоҳ соллаллоҳу алайҳи васаллам даврларидаги “жавроб” ҳозирги истеъмолда бўлган пайпоқдан тубдан фарқ қилган. Яъни Расулуллоҳ соллаллоҳу алайҳи васаллам даврларидаги жавробда масҳ тортиладиган маҳсининг шартлари тўла топилган бўлиб, ушбу жавробнинг ўзи билан сафар қилиш имкони бўлган ва у сув ўтказмайдиган қалин матодан тайёранган. Бироқ бизнинг “салафий” биродарларимиз ҳадисдаги “жавроб” атамасидан нима кўзланганини чуқур ўрганмай, тўғридан –тўғри пайпоққа масҳ тортса бўлади деган фатвони атишаяпди. Аллоҳга ибодат борасида жуда беэътиборлик қилиб нотўғри фикр билдиришаяпди.\nАқида борасидаги зиддиятлар эса “салафийлар”нинг энг хатарли жиҳатлари ҳисобланади. Фиқҳий масалаларда адашув узрли ҳисобланади. Лекин ақида борасидаги хатога узр йўқ. Сохта салафийлар мўътабар уламолар, мазҳаббошилар, калом илми пешволарининг йўлини тутмай ўзларича оят ва ҳадисларнинг зоҳирига суянишади. Масалан Аллоҳ таолога макон нисбат бериш, Аллоҳни осмонда ёки Аршда дейиш. Аҳли сунна вал жамоа эътиқодидагилар-Мотурудий ва Ашъарийлар Аллоҳга маконни нисбат бермайдилар. Аллоҳ қадим Зот. Ўзидан ўзга ҳеч нарса бўлмаганида Аллоҳ қаерда эди?!- деб ҳам мантиқий, ҳам нақлий раддияларни берадилар.\nСохта салафийлар нега Мотурудийлар, Ашъарийлар ёки тўрттала мазҳаббошига хилоф қилишади. Улар яъни “салафий”лар ўзлари англаб ёки англамай уммат ичида ихтилоф ва низо уруғларини сочишмоқда. Аллоҳ Ўз каломида “Агар билмасангиз зикр аҳлидан сўранг” ёки “Алоҳга, расулига ва ўзингиздан бўлган иш бошиларга итоат этинг ” ояти карималарининг ҳукми гўё улар учун эмасдек. Расулуллоҳ соллаллоҳу алайҳи васаллам ва саҳобаларнинг манҳажлари бўлган йўлни мустаҳкам тутган аҳли сунна вал жамоанинг эътиқоди ва мазҳабидан ўзгасини ихтиёр қилиш бидъат бўлиб, бу йўлдан юрувчилар охир оқибатда зарарда қолишликларини уммат уламолари таъкидлайдилар. Аллоҳ таоло ҳаммамизни рушду ҳидоятда собитқадам қилиб, бидъат ва хурофот аҳлининг йўлидан йироқ қилсин.\nКиритилган вақти: 15/06/2021 11:23; Кўрилганлиги: 84\nМатериал манзили: https://savad-ul-azam.uz/islam/movements/soxta-salafiylik-xatari\nЧоп этилган вақт: 02/12/2021 21:27


Пандемия Қозоғистондаги ислоҳотларга тўсқинлик қилмади – Президент ёрдамчиси\n20 Май 19:03\nNUR-SULTAN. Kazinform – Қозоғистон коронавирус пандемиясининг қийин синовидан ўтди. Бу ҳақда Қозоғистон Президентининг ёрдамчиси, Қозоғистон Халқаро алоқалар кенгаши раиси Ерлан Қарин Халқаро «Валдай» дебат клубининг йиғилишида айтиб ўтди, деб хабар беради Kazinform мухбири.\nҚР Президенти Ички ишлар вазирини қабул қилди Қозоғистон Президенти Бош вазирни ва «Самруқ-Қазна» раисини қабул қилди ҚР Президенти Никол Пашинянни Арманистон Бош вазири этиб тайинлангани билан табриклади\nУнинг айтишича, коронавирусга қарши курашга қарамай, ўтган йили Қасим-Жомарт Тоқаев томонидан 2019 йил декабр ойида Миллий жамоатчилик ишончи кенгаши йиғилишида эълон қилинган биринчи сиёсий ислоҳотлар тўплами тўлиқ амалга оширилди.\n«Хусусан, биринчи сиёсий ислоҳотлар тўплами доирасида митинглар тўғрисида мутлақо янги қонун ишлаб чиқилди ва қабул қилинди. Шунингдек, ислоҳотларга сайловлар, партиялар ва парламент қонунчилиги, сиёсий партияларни рўйхатдан ўтказиш тўсиғини 40 мингдан 20 минггача камайтириш, партиялар рўйхатидаги аёллар ва ёшлар учун 30 фоизли квотани киритиш ва парламент оппозициясини жорий этиш киради. Бундан ташқари, Қозоғистон Республикасининг» Фуқаролик ва сиёсий ҳуқуқлар тўғрисидаги халқаро пактнинг ўлим жазосини бекор қилишга қаратилган иккинчи факультатив протоколини ратификация қилиш тўғрисида»ги қонуни имзоланди.\nБундан ташқари, Ерлан Карин сиёсий тизимни ислоҳ қилишнинг иккинчи ва учинчи тўпламлари ишга туширилганлигини эслатди. Натижада, 2021 йилнинг иккинчи ярмида мамлакатда туман ҳокимларининг тўғридан-тўғри сайловлари ўтказилиши режалаштирилган.


Флуксен | medu.uz - Дорилар ҳақида маълумотлар ўзбек тилида\nHome Йўриқномалар Флуксен\nТаъсир этувчи модда (ХПН): флуоксетин\nКапсулалар. Корпуси оқ, қопқоғи яшил рангли қаттиқ желатин капсулалар; капсуланинг ичидагиси – оқ рангли кукун.\n10 капсуладан блистерда. 1 ёки 3 блистердан ўрамда.\nфаол модда: 1 капсула флуоксетинга нисбатан ҳисоблаганда 20 мг флуоксетин гидрохлориди сақлайди;\nёрдамчи моддалар: микрокристаллик целлюлоза, сувсиз коллоид кремний диоксиди, кальций стеарати.\nПерорал қўллаш учун антидепресант, серотонинни нейронал қайта қамраб олинишини танлаб ва қайтувчи тормозлайди. Норадреналин ва допаминнинг қамраб олинишига кам таъсир қилади. Холинергик ва Н1-рецепторларга кучсиз таъсир қилади. Кайфиятни яхшиланишига ёрдам беради, қўрқув ва зўриқиш ҳиссини камайтиради, дисфорияни бартараф қилади. Седатив таъсир чақирмайди. Ўртача терапевтик дозаларда қабул қилинганида амалда юрак-томир ва бошқа тизимларнинг фаолиятига таъсир қилмайди.\nМеъда-ичак йўлларидан яхши сўрилади. Овқат қабул қилиш сўрилиш даражасига таъсир қилмайди, аммо унинг тезлиги секинлаштириши мумкин. Ичга қабул қилинганида қон плазмасидаги максимал концентрациясига 4-8 соатдан кейин эришилади. Препарат бир неча ҳафта давомида узлуксиз қабул қилинганидан кейин барқарор клиник самарага эришилади. Плазма оқсиллари билан боғланиши – 94,5%. Гематоэнцефалик тўсиқ орқали осон ўтади. Жигарда деметилланиш йўли орқали ва асосий фаол метаболити норфлуоксетинни ҳосил бўлиши билан метаболизмга учрайди.\nКатталар ва кекса ёшдаги пациентларда флуоксетиннинг Т1/2 4-6 кунни, норфлуоксетинни – 4-16 кунни ташкил қилади. Жигар фаолиятининг бузилишлари (жигар циррози) да Т1/2 мувофиқ равишда 7 ва 12 кунгача ошади. Буйраклар фаолиятининг бузилишларида препарат бир марта қабул қилинганидан кейин фармакокинетик параметрларининг ўзгариши кузатилмаган, бироқ такрор қўлланганида Т1/2 бироз ошиши мумкин.\nФлуоксетин асосан буйраклар (тахминан 80%) ва меъда-ичак йўллари орқали чиқарилади.\nТурли этиологияли депрессиялар;\nФлуксен® перорал қўллаш учун мўлжалланган. Препаратни овқат қабул қилишдан қатъий назар қабул қилиш мумкин.\n20 мг дан кам бир марталик дозани қабул қилишнинг зарурати туғилганида препаратнинг бошқа шаклини ишлатиш лозим.\nДепрессияда катталар учун бошланғич доза – 20 мг куннинг биринчи ярмида, суткада 1 марта. Зарурати бўлганида 3-4 ҳафтадан сўнг доза суткада 20 мг га оширилади. Максимал суткалик доза – суткада 60 мг. Яққол даволовчи самараси даволаш бошланганидан кейин 1-4 ҳафтадан сўнг кузатилади. Даволаш курси етарлича узоқ (6 ой).\nОбсессив-компульсив бузилишларда тавсия қилинган бошланғич доза суткада 20 мг ни ташкил қилади. Самара бўлмаганида 2 ҳафтадан кейин дозани аста-секин суткада 60 мг гача ошириш мумкин. Агарда 10 ҳафтадан кейин флуоксетин билан даволашдан самара кузатилмаса, даволаш схемасини қайта кўриб чиқиш, ва эҳтимол препаратни бекор қилиш лозим. Шифокор даволаш самарадорлигини баҳолашни мунтазам амалга ошириши ва унинг асосида даволаш курсининг давомийлигини белгилаши лозим.\nБулимик неврозда Флуксен® 60 мг суткалик дозада 3 қабулда буюрилади. Шифокор даволаш самарадорлигини баҳолашни мунтазам амалга ошириши ва унинг асосида даволаш курсининг давомийлигини белгилаши лозим.\nТавсия қилинган дозаларни ошириш ёки камайтириш мумкин, бироқ препаратни суткада 80 мг дан ортиқ дозада қўллаш ўрганилмаган.\nЖигар фаолиятининг бузилиши бўлган пациентларда дозалаш тартибини тўғрилаш (дозани камайтириш ёки қабул қилишлар орасидаги интервални ошириш) лозим, чунки флуоксетин ва норфлуоксетиннинг яримчиқарилиш даври ошади. Буйраклар фаолиятини бузилишлари, йўлдош касалликлари бўлган ёки бошқа препаратларни қабул қилаётган пациентларда дозалаш тартибини тўғрилаш лозим.\nБуйраклар фаолияти нормал бўлган кекса ёшдаги пациентларда дозалаш тартибини тўғрилаш талаб этилмайди. Бироқ 40 мг суткалик дозани ошириш тавсия қилинмайди.\nМарказий нерв тизими ва сезги аъзолари томонидан: бош оғриғи, бош айланиши, хавотирлик, асабийлик, ланжлик, толиқиш, астеник синдром, уйқунинг бузилиши, ҳаракат безовталиги, мушак тортилишлари, миоклонус, тремор, гиперкинезия, тиришиш ҳолатлари, гипо- ва гиперрефлексия, экстрапирамид синдром, қўл панжаси каналининг синдроми, атаксия, акатизия, дизартрия, гипер- ва гипестезия, парестезия, навралгия, невропатия, неврит, невроз, фикрлашни бузилиши, диққатни жамлашини бузилиши, амнезия, эйфория, мания ёки гипомания, галлюцинациялар, деперсонолизация, параноид реакциялар, психоз, суицидал тенденциялар, ЭКГ да ўзгаришлар, ступор, кома, кўриш ўткирлигини пасайиши, амблиопия, страбизм, диплопия, экзофтальм, мидриаз, конъюнктивит, ирит, склерит, блефарит, ксерофтальмия, ёруғликдан қўрқиш, глаукома, таъм сезишни бузилиши, паросмия, қулоқларда шовқин ва оғриқ, гиперакузия.\nЮрак-томир тизими ва қон томонидан: тахи- ёки брадикардия, экстрасистолия, бўлмачалар ёки қоринчалар фибрилляцияси, юракни тўхтаб қолиши, миокард инфаркти, димланган юрак етишмовчилиги, гипер- ёки гипотензия, томирларни дилатацияси, флебит, тромбофлебит, томирлар тромбози, геморрагик тошмали васкулит, церебрал ишемия, бош мия томирларининг эмболияси, анемия, лейкоцитоз ёки лейкопения, лимфоцитоз, тромбоцитемия, тромбоцитопения, панцитопения.\nРеспиратор тизими томонидан: бурунни битиши, бурундан қон кетиши, синусит, хиқилдоқнинг шиши, нафасни қийинлашиши, стридор, гипер- ёки гиповентиляция, хиқичоқ, йўтал, респиратор дистресс-синдром, ўпканинг яллиғланиш ёки фиброз характерли ўзгаришлари, эмфизема, ўпка шиши, гипоксия, апноэ, кўкрак қафасида оғриқ.\nМеъда-ичак йўлларининг аъзолари томонидан: иштаҳани пасайиши (кам ҳолларда ошиши), анорексия, оғизни қуриши, сўлак ажралишини ошиши, сўлак безларининг катталашиши, афтоз стоматит, глоссит, дисфагия, эзофагит, гастрит, диспепсия, кўнгил айниши, қусиш, шу жумладан гематемезис, қорин оғриғи, «ўткир қорин» синдроми, меъда ва ўникки бармоқ ичак яраси, меъда-ичак қон кетишлари, метеоризм, диарея, қабзият, мелена, колит, ичакни тутилиши, қонда жигар трансаминазаларининг, креатинфосфокиназа ва ишқорий фосфатазанинг даражасини ошиши, гепатит, холелитиаз, холестатик сариқлик, жигар етишмовчилиги, жигар некрози, панкреатит.\nМоддалар алмашинуви томонидан: АДГ секрециясини бузилиши, гипонатриемия, гипо- ёки гиперкалиемия, гипокальциемия, гиперурикемия, подагра, гиперхолестеринемия, қандли диабет, гипогликемия, диабетик ацидоз, гипотиреоз, шишлар, дегидратация.\nСийдик-жинсий тизими томонидан: дизурия, сийишни тезлашиши, сийдикни тутилиши, никтурия, поли- ёки олигурия, альбумин- ва протеинурия, глюкозурия, гематурия, сийдик йўлларининг инфекциялари, цистит, буйрак етишмовчилиги, гиперпролактинемия, сут безларининг катталашиши ва оғриғи, либидони пасайиши, эякуляцияни бузилиши, приапизм, импотенция, аноргазмия, оғриқли ҳайз кўришлар, мено- ва метроррагия.\nТаянч-ҳаракат аппарати томонидан: миастения, миопатия, миалгия, миозит, артралгия, артрит, ревматоид артрит, бурсит, тендосинвит, хондродистрофия, остеомиелит, остеопороз, суякларда оғриқ.\nТери қопламалари томонидан: полиморф тошма, шу жумладан геморрагик, терини ярали шикастланишлари, акне, алопеция, контакт дерматит, фотосенсибилизация, терининг рангини ўзгариши, фурункулез, ўраб олувчи темиратки, гирсутизм, экзема, псориаз, себорея, эпидермал некроз, эксфолиатив дерматит.\nАллергик реакциялар: тошма, қичишиш, эшакеми, Квинке шиши, зардоб касаллиги туридаги реакциялар, анафилактик ва анафилактоид реакциялар.\nБошқалар: тана вазнини камайиши, терлаш, юз ва бўйиннинг гиперемияси, иссиқни ҳис қилиш билан, хавфли нейролептик синдром, эснаш, этни увишиши, иситма, гипертермия, гипотермия, лимфоаденопатия.\nФлуоксетинга ва/ёки препаратнинг бошқа компонентларига юқори сезувчанлик;\nмоноаминооксидаза ингибиторларини бир вақтда буюриш, МАО ингибиторларини аввалги 2 ҳафта давомида қўллаш (МАО ингибиторлари билан узоқ муддатли даволаш курсида ёки уни катта дозаларда қабул қилинганда флуоксетинни буюришгача бўлган вақт оралиғи оширилиши лозим);\nсуицидал кайфият, тутқаноқ, турли генезли тиришиш синдроми;\nмиокард инфаркти (шу жумладан анамнездаги);\nбуйрак етшмовчилиги (креатинин клиренси 10 мл/мин дан кам);\nпростата безининг хавфсиз гиперплазияси, глаукома, қовуқнинг атонияси;\nМоноаминооксидаза (МАО) ингибиторлари, бошқа антидепресаантлар, фуразолидон, прокарбазин, далачой Hypericum perforatum сақловчи препаратлар билан номутаносиб, чунки бирга қўллаш серотонинергик синдром (этни увишиши, гипертермия, мушакларнинг ригидлиги, миоклонус, вегетатив лабиллик, гипертоник криз, қўзғалиш, тремор, ҳаракат безовталиги, тиришишлар, диарея, гипоманиакал ҳолат, алаҳсираш, кома; ўлим билан якунланиши мумкин) ни чақириши мумкин.\nФлуксен® ни МАО ингибиторлари бекор қилинганидан кейин камида 14 кундан сўнг қўллаш мумкин. Флуксен® бекор қилинганидан кейин моноаминооксидаза ингибиторлари билан даволашни бошлашгача бўлган давр камида 5 ҳафтани ташкил қилиши керак.\nCYP2D6 цитохром Р450 иштирокида метаболизмга учрайдиган дори воситалари (трициклик антидепресантлар, декстрометорфан, винбластин, карбамазепин) нинг биотрансформациясини тормозлайди. Диазепамнинг Т1/2 (яримчиқарилиш даври) ни узайтиради, альпрозоламнинг самараларини потенциялайди. Бир вақтда қабул қилинганида трициклик антидепресантлар (имипрамин, дезипрамин) нинг даражаси 2-10 марта ошади.\nОқсиллар билан юқори боғланиш даражасига эга (перорал антикоагулянтлар, перорал гипогликемик воситалар, юрак гликозидлари каби) препаратлар билан бир вақтда қўлланганида, ножўя таъсирларининг ривожланишини хавфи ошиши мумкин. Варфаринни қабул қилиш фонида қон кетишларини хавфи ошади.\nЛитий препаратлари билан, литийнинг концентрацияси ошиши ёки камайиши ва заҳарли таъсирлари ривожланиши мумкин; триптофен билан, флуоксетиннинг серотонинергик хусусиятлари кучаяди ва ҳаракат безовталиги, меъда-ичак йўллари томонидан бузилишлар кузатилиши мумкин; фенитоин билан – қон плазмасида унинг концентрацияси ошиши ва токсик таъсирини ривожланиши мумкин.\nЭтанол билан тўғри келмайди.\nЖигар ва буйраклар фаолиятининг бузилишлари бўлган беморларда, юрак-томир касалликларида, кекса ёшдаги пациентлар препаратни алоҳида эҳтиёткорлик билан қабул қилиши керак.\nҚандли диабети бўлган беморларда қондаги глюкоза даражасини ўзгариши мумкин, бу қандни туширувчи препаратларнинг дозалаш тартибини тўғрилашни талаб қилиши мумкин.\nАнамнезида тутқаноқ, мания, гипоманияси бўлган пациентлар препаратни алоҳида эҳтиёткорлик билан қабул қилишлари лозим.\nФлуксен® ва электр тиришиш билан даволаш бир вақтда қўлланганида, давомли тутқаноқ ҳуружлари ривожланиши мумкин.\nЎз жонига қасд қилишга мойиллиги бўлган беморлар устидан, айниқса даволашнинг бошида синчков кузатув талаб этилади. Илгари бошқа антидепрессантларни қабул қилган беморларда ва флуоксетин билан даволаниш фонида хаддан ташқари толиқиш, гиперсомния ёки ҳаракат безовталиги аниқланган пациентларда суициднинг жуда юқори хавфи мавжуд.\nФлуоксетин бекор қилинганда бош айланиши, бош оғриғи, парестезиялар, уйқуни бузилиши, астения, асабийлик, кўнгил айниши, қусиш кузатилиши мумкин. Одатда бу симптомлар 2 ҳафта давомида йўқолади, бироқ алоҳида ҳолларда улар 2-3 ой ва ундан кўпроқ вақт давомида кузатилиши мумкин. Шунинг учун даволаш тугагач препаратнинг дозасини 2 ҳафта давомида аста-секин пасайтириб бориш тавсия қилинади.\nФлуоксетинни қабул қилиш фонида қон кетишлари (геморрагиялар, меъда-ичак қон кетишлари, экхимозлар) ҳоллари қайл этилган. Шунинг учун антикоагулянтларни бир вақтда қабул қилинганда махсус эҳтиёткорликка риоя қилиш, протромбин индексини доимо назорат қилиш лозим.\nБошқа антидепресантлар каби флуоксетинни ҳам қабул қилинганда акатизия ривожланиши мумкин. Одатда акатизия симптомлари даволашнинг биринчи ҳафтасида кузатилади. Бундай ҳолларда препаратнинг дозасини ошириш тавсия қилинмайди.\nЎта юқори сезувчанлик реакциялари ривожланганда препаратни қабул қилишни тўхтатиш лозим.\nДаволаниш даврида алкоголь истеъмол қилишга йўл қўйилмайди.\nТекширишлар ўтказилганда, шунингдек флуоксетин ҳомиладорларда клиник қўлланганида препаратнинг тератоген самараси кузатилмаган. Ҳомиладорлик вақтида фақат камдан-кам ҳолларда ҳаётий кўрсатмаларга кўра, агарда аёл учун кутилаётган фойда ҳомила учун потенциал хавфдан устун бўлгандагина қўлланиши мумкин. Оналари ҳомиладорлик вақтида флуоксетин қабул қабул қилган янги туғилган чақалоқларда безовталик, тремор, гипотония, тўхтамайдиган бақириқ, эмишни бузилиши, уйқуни бузилиши кузатилган. Эҳтимол, бу симптомлар айнан флуоксетин ва унинг фаол метаболити норфлуоксетиннинг таъсири билан боғлиқ бўлиши мумкин.\nФлуоксетин ва норфлуоксетин кўкрак сути билан чиқарилади. Лактация даврида қўллашнинг зарурати бўлганида эмизишни тўхтатиш керак.\nФлуоксенни болаларда қўллаш мумкин эмас.\nФлуксен билан даволаниш даврида юқори диққатни ва таърифланган ножўя реакцияларнинг ривожланиш хавфи билан боғлиқ бўлган тезкор психомотор реакцияларни талаб қилувчи потенциал хавфли фаолият турларидан сақланиш керак.\nПрепаратни болалар олаолмайдиган жойда сақлаш ва яроқлилик муддати ўтганидан кейин ишлатмаслик керак.\nСимптомлари: кўнгил айниши, қусиш, тиришишлар, юрак-томир тизимининг фаолиятини бузилиши (асимптоматик аритмиялардан юракни тўхтаб қолишигача), нафас тизимининг фаолиятини бузилиши ва МНТ ҳолатини қўзғалишдан комагача бўлган ўзгаришининг белгилари.\nФақат биргина флуоксетиннинг дозасини ошириб юборилиш ҳоллари одатда енгил кечади, ўлим билан якунланиши жуда кам қайд этилган.\nДаволаш: умумий симптоматик ва тутиб турувчи даволашни ўтказиш билан бир қаторда умумий ҳолат ва юрак фаолиятини назорати; фаоллаштирилган кўмир билан сорбитол, тиришишларда диазепам юборилади. Специфик антидоти номаълум. Жадаллаштирилган диурез, диализ, гемоперфузия, қарама-қарши трансфузиянинг самарадорлигини эҳтимоли кам.\nДозани ошириб юборилишини даволашда бир нечта дори препаратларини қўллаш имкониятини ҳисобга олиш лозим.\nОригинал ўрамда, +250С дан юқори бўлмаган ҳароратда сақлансин.


Хитой орбитага учта сунъий йўлдош чиқарди\n22:02 / 30.05.2016\n30 майда Хитойнинг Шаньси вилоятида жойлашган Тайюань космодромидан "Чанчжэн-4Б" ракета ташувчиси фазога муваффақиятли учирилди. Ракета ёрдамида белгиланган орбитага учта – Хитойнинг "Цзыюань-3-02" ва Уругвайнинг иккита микро сунъий йўлдошлари чиқарилди.\nКосмодром матбуот хизматининг таъкидлашича, бу парвоз "Чанчжэн" сериясидаги ракета-ташувчиларнинг 228-сонли парвози бўлди.\n"Цзыюань-3-02" йўлдоши картографик фуқаролик қурилмаси бўлиб, юқори сифатли суратга олиш ва уч ўлчамли тасвирларни яратишга мўлжалланган. Йўлдошнинг асосий мақсади Хитой ер захираларини тадқиқ ва мониторинг қилиш, табиий офатлардан огоҳлантириш ва улардан кўриладиган зиённи минималлаштиришда ёрдам беришдан иборат. Сунъий йўлдош шаҳар режалаштириши, қурилишда ёрдам беради, қишлоқ, ўрмон хўжаликларининг турли соҳаларида фойдали бўлади.\nУругвай йўлдошлари нима билан шуғулланиши маълум қилинмаган.


Шавкат Мирзиёев: Тадбиркор ҳам даромад топсин, одамлар ҳам\nҲукумат 7 октябр 2021 1086\nПрезидент Шавкат Мирзиёев 7 октябрь куни Сирдарё вилоятига келиб, “Сирдарё мега люкс” қўшма корхонаси фаолияти билан танишди.\nЎтган йили бу ерда полипропилендан катта сиғимли қоплар ишлаб чиқариш йўлга қўйилган эди. “Юмшоқ контейнер” деб аталувчи бу қоплар 500 килограмдан 5000 килограмга юк кўтаради. Уларга ишлаб чиқариш, савдо, қишлоқ хўжалиги, логистика каби кўплаб соҳаларда талаб юқори. “Сирдарё мега люкс” йилига 132 миллион дона шундай маҳсулот тайёрлаш қувватига эга.\nЕттита корпусдан иборат улкан корхона изчил ривожланиб бормоқда. Жорий йил май ойида икки қаватли плёнка тайёрлаш йўлга қўйилди. Яқин ойларда стреч плёнка ва спанбонд технологияси асосида нотўқима мато ишлаб чиқариш бошланади.\nҲозирда корхонада 2 мингдан ортиқ киши иш билан таъминланган. Мазкур лойиҳалар тўлиқ қувватга чиққач, иш ўринлари 5 мингга етади.\nБугунги кунда Россия, Исроил, Беларусь, Украина, Қозоғистон каби 14 та мамлакатга экспорт йўлга қўйилган. Янги лойиҳалар билан биргаликда экспорт ҳажми 215 миллион долларга етиши мўлжалланган.\nДавлатимиз раҳбарига истиқболдаги лойиҳалар ҳақида ҳам маълумот берилди.\nУнга кўра, келгуси беш йилда полимер маҳсулотлари ишлаб чиқариш бўйича технопарк ташкил этиб, умумий қиймати 350 миллион доллар бўлган саккизта лойиҳани амалга ошириш режалаштирилган. Бунинг учун 260 миллион доллар инвестиция жалб этилиб, Германия, Италия, Австрия технологияси ўрнатилади.\nПрезидентимиз лойиҳаларнинг иқтисодий самарадорлиги билан бирга ижтимоий жиҳатига ҳам алоҳида эътибор қаратиш зарурлигини таъкидлади.\n- Бу маҳсулотларнинг хомашёси ўзимизда, она заминимизда. Бундан ақл билан фойдаланиб, нарх ва сифат мутаносиблиги таъминланса, маҳсулотларимиз рақобатбардош бўлади. Фақат иқтисодий эмас, иқтисодий-ижтимоий лойиҳалар қилиш керак. Тадбиркор ҳам даромад топсин, одамлар ҳам, - деди Шавкат Мирзиёев.\nЗарур маблағ йўналтириб, ишлаб чиқариш ҳажмини икки баробар ошириш, келгусида ишчилар учун уй-жойлар барпо этиш бўйича кўрсатмалар берилди.\n# Президент # Сирдарё вилояти


Қундузда 80 дан зиёд қиз заҳарланди\n26 май 2022, Тошкент вақти: 10:23\nАфғонистон расмийлари мамлакат шимолидаги мактаблар ўқувчи қизларидан юзга яқинида кузатилаётган сирли касалликни тарқатишда жангариларни айблади.\nКейинги кунларда, асосан Қундуз вилоятида 80 дан зиёд қиз касалланди.\nКасалга чалинганларнинг боши айланди, кўнгли айнади, баъзилар ҳушидан кетди. Бемор қизларнинг барчаси касалга чалиниш арафасида мактабда қандайдир кучли ҳид пайдо бўлганини эсламоқда.\nМаҳаллий расмийлар фикрича, мактабларда қандайдир номаълум заҳар сочилган бўлиб, бу жиноят ортида хотин-қизларнинг билим олишига қаршилик қилаётган толиблар турган бўлиши мумкин.


Видео: O‘zLiDeP фаол аъзоси хайрли ишга қўл урди | O'zLiDeP\nO‘zLiDeP Сурхондарё вилоят Кенгаши томонидан олиб борилган тарғибот ва ташвиқот ишлари натижасида вилоят Перинатал марказида партиянинг бошланғич ташкилоти тузилиб, марказнинг 20 нафарга яқин ходимлари партия аъзолигига қабул қилинди.\nКуни кеча ушбу марказда фаолият бошлаган ушбу қуйи тузилма аъзоларига партиянинг гувохномалари топшириш маросими ташкил қилинди.\nШу куни марказда O‘zLiDeP Сурхондарё вилоят Кенгаши ташаббуси билан “Соғлом бола – соғлом ва аҳил оиланинг мевасидир” мавзусида давра суҳбати ўтказилиб, хотин-қизларнинг репродуктив саломатлик, ҳомиладорлик, бола парваришига оид тиббий саводхонлигини ошириш борасида сўз юритилди. Шунингдек, халқаро талабларга жавоб бера оладиган Сурхондарё Перинатал маркази, унинг имкониятлари ҳақида ҳам тўхтаб ўтилди.\nБугунги кунда 160 ўрин ва 100 қатновга мўлжалланган марказ биноси ўтган йили тубдан реконструкция қилиниб, унинг инфраструктураси замонавий андозалар асосида қайта таъмирланди. Ушбу хайрли иш учун 16 миллиард 400 миллион сўмдан ортиқ қурилиш-реконструкция ишлари амалга оширилди.\nЯнги шифохонада она ва бола саломатлигини муҳофаза қилиш, зарур ҳолларда уларга замонавий тиббий ёрдам кўрсатиш учун барча қулайлик яратилган. Аёллар маслаҳатхонаси, гинекология, туғруқ ва туғруқдан кейинги парвариш, чала туғилган чақалоқларни интенсив даволаш бўлимлари тиббий хизмат сифати ва самарадорлигини таъминлашда муҳим аҳамият касб этмоқда.\nТадбирда O‘zLiDeP фаол аъзоси, Сурхандарё вилояти «Imzo Akfa» филиали раҳбари Кравченя Геннадий томонидан марказ учун 20 миллион сўмлик дераза тўр пардалари хомийлик тарзида ўрнатилди.\n— Май ойи бошидан корхонамизда ҳам O‘zLiDePнинг бошланғич партия ташкилоти фаолият юритиб келмоқда, — дейди Геннадий Кравченя. — Биз, партия сафидаги илк қадамимизни хайрли ишдан бошлашни истадик. Шу боис, марказга қиймати 20 миллион сўмлик бўлган дераза тўр пардаларини ҳомийлик ёрдами сифатида ўрнатдик. Аммо бундан кейин ҳам биргина шу ташаббуснинг ўзи билан чекланиб қолмаймиз. Партиянинг фаол аъзоси сифатида олға қадам ташлаб, одамларнинг корига ярашга ҳаракат қиламиз.\nТадбир давомида иштирокчиларга бу йилги бўлиб ўтадиган сайлов жараёнлари ҳақида ҳам батафсил маълумот берилди.


Мақсадимиз ягона — одамларни рози қилишга эришиш - Халқ сўзи\n19:57 11 Май 2021 Жамият\nМухбиримиз шулар хусусида Хоразм вилояти Янгиариқ тумани прокурори, иккинчи сектор раҳбари Камолиддин Аллоберганов билан суҳбатлашди.\n— Секторга бириктирилган ҳудудни комплекс ривожлантириш, ижтимоий соҳа объектларини ободонлаштириш ва таъмирлаш орқали аҳолига сифатли хизмат кўрсатиш, ижтимоий кўмакка муҳтож қатламга ижтимоий кўмак кўрсатиш ишларига алоҳида эътибор қаратилмоқда, — дейди Камолиддин Аллоберганов. — Бизга 11 та маҳалла бириктирилган бўлиб, уларда 30407 нафар аҳоли истиқомат қилади.\nАёллар дафтарини шакллантириш учун 6024 нафар 30 ёшдан ошган аёлларни барчаси ишчи гуруҳ томонидан уйма-уй юришлар орқали ўтказилган хатловлар натижасида 813 нафари “аёллар дафтари”га киритилди. Ушбу дафтарга киритилган 518 нафар ишсиз аёлнинг 108 нафари доимий ишга, 10 нафари жамоат ишларига ва 402 нафари ўзини-ўзи банд қилиш орқали бандлиги таъминланди. Шунингдек, 88 нафар аёлга 1 млрд. 200 млн. сўм имтиёзли кредитлар ажратиб берилди. Бундан ташқари, “ёшлар дафтари”ни шакллантириш учун 6210 нафар 30 ёшгача бўлган ёшларни барчаси ишчи гуруҳ томонидан уйма-уй кириш орқали ўтказилган хатлов натижасида 852 нафари “ёшлар дафтари”га киритилди. Эътиборлиси, ушбу ёшларнинг 22 нафари доимий ишларга, 8 нафари жамоат ишларига ва ер бериш, имтиёзли кредит асосида парранда ва пишириқчилик учун мини печлар бериш орқали 579 нафар ёшларнинг ўзини-ўзи банд қилиш орқали бандлиги таъминланди.\nШунингдек, “Ҳар бир ёшга — бир гектар” лойиҳаси асосида 178 нафар ишсиз ёшларга жами 25 гектар ер майдони ажратиб берилди. Шу билан бирга, 40 нафар ёшларга ишлаб чиқариш ва хизмат кўрсатиш совғаларини фаолиятини амалга ошириш учун 1 млрд. сўм дан ортиқ имтиёзли кредит маблағлари ажратиб берилди.\nҲудудда жойлашган ижтимоий соҳа объектлари ва маҳалла биноларида жами 22 та электрон кутубхона (QR кодли плакатлар) ташкил этилди.\nБундан ташқари, туман прокуратураси ташаббуси билан миллий ҳунармандчилик, халқ амалий санъатини, жумладан, тарихий анъаналаримизни ўзида мужассам етган, ота-боболаримиздан қадимий мерос бўлиб, авлоддан-авлодга ўтиб келаётган ипак ва жундан қўлда гилам ва адрас тўқиш соҳасини ривожлантиришга алоҳида эътибор қаратилмоқда.\nНоёб санъат асари ҳисобланадиган ушбу гилам ва адрасларни бозор талабларига уйғунлаштириш, банд бўлмаган аҳолини, айниқса, аёллар бандлигини таъминлаш мақсадида ўтган йилда Каттабоғ маҳалласида жойлашган Баркамол авлод биносининг бўш турган қисмида “Yangiariq adras fabrik” ишлаб чиқариш кооперацияси ташкил қилиниб, 55 нафар хотин-қизлар учун иш ўрни яратилишига эришилди.\nЖумладан, ажратилган 128 млн. сўм субсидия маблағлари ҳисобидан кооперация томонидан Наманган туманидаги ҳунармандлар томонидан тайёрланган 55 та ипак мато тўқиш дастгоҳи харид қилиниб, бугунги кунда 38 та дастгоҳлар ўрнатилиб, 26 нафар доимий ишловчи хотин қизлар ва яна 11 нафар иш ўрганиб ишловчи хотин-қизлар фаолият юритиб келмоқда.\nШунингдек, “Каттабоғ” маҳалласида “устоз — шогирд “анъаналари асосида ёшларни ҳунармандчиликка ўргатиш мақсадида Кулолчилик маркази ташкил қилиниб, 50 нафардан ортиқ ишсизлар, шундан 20 ортиқ ёшларни иш билан таъминлашга эришдик.\nБулар ҳақида яна кўплаб мисоллар келтириш мумкин. Жумладан, Остона маҳалласи ҳудудида “Остонали Элдорбек” фермер хўжалиги қошида ишлаб чиқариш кооперацияси ташкил қилиниб, 23 гектар ер майдони ажратиб берилиб, 50 ортиқ ишсиз ёшларни банд қилинишига эришилди.\nШу билан бирга, 2-сектор ҳудудидаги маҳаллаларни обод бўлиши учун ҳам бир қатор ижобий ишларни амалга ошириб келяпмиз. Аниқроқ айтадиган бўлсам, Чакир маҳалласи, Ҳаёт обод кўчасининг 300 метр қисмига ҳомийлар ҳисобидан қум-шағал аралашмаси ётқизилди. Натижада кўчанинг обод бўлди. Албатта, бу борадаги ишлар фақат бугун эмас, эртага эмас, аксинча, тизимли равишда давом эттирилади. Мақсадимиз битта: халқимиз розилигига эришиш.


LG компаниясининг янги LG G5 смартфони намойиш қилинадиган кун маълум бўлди\n07:14 / 06.02.2016\nLG компанияси ўзининг флагман смартфонини асосий рақиби қурилмалари билан юзма-юз учраштиришга қарор қилди. Компания янги смартфони LG G5’ни 21 февралда Барселонада бошланадиган Бутунжаҳон мобиль конгрессида намойиш қиладиган бўлди. Айнан шу куни Samsung Galaxy S7 смартфони ҳам намойиш қилиниши белгиланган.\nОхирги гапларга қараганда, LG G5 2015 йилнинг охирида чиққан LG V10 фаблетининг баъзи жиҳатларини олади. Гап блокдан чиқариш тугмасидаги бармоқ изини аниқловчи датчик ва ёрдамчи дисплей ҳақида кетмоқда. Гапларга қараганда, яна қандайдир "сеҳрли слот" бўлиб, унга смартфоннинг функционналлигини оширувчи қўшимча модулларни улаш мумкин бўлади.\nБундан ташқари, металл корпус билан тўлиқ қопланган қурилма иккита ёнма-ён жойлашган камерадан иборат орқа камера билан жиҳозланади. LG’да процессор сифатида энг янги, Adreno 530 график процессорига эга 4 ядроли Snapdragon 820 процессори ишлатилади.


Андижон шаҳар марказий поликлиникасида ёнғин рўй берди » Muzlik.uz - O‘zbekiston yangiliklari\nАндижон шаҳар марказий поликлиникасида ёнғин рўй берди\n27 март куни, соат 16:30 да Андижон шаҳар марказий поликлиникасида ёнғин рўй берган (видео). Бу ҳақда Соғлиқни сақлаш вазирлиги хабар берди. «Шаҳар аҳолисига бирламчи тиббий-санитария ёрдамини кўрсатувчи мазкур тиббиёт муассасаси карантин муносабати билан санитария талаблари асосида иш фаолияти чегараланган ҳолда фаолият олиб бораётган эди», — дея хабар берган вилоят соғлиқни сақлаш бошқармаси матбуот хизмати. Маълумотларга қараганда, 4-қаватдаги бош ҳамшира хонасида жойлашган совитгич (холодильник) ва компьютерларнинг электр тармоғига уланган жойида қисқа туташув рўй бериб, қисқа фурсатли ёнғин юз берган. Поликлиникадаги тиббиёт ходимлари ва беморлар зудлик билан ташқарига кўчирилган. Ҳеч ким жароҳат олмаган. Катта миқдордаги моддий зарар ҳам етказилмаган, дейилади хабарда. Айни пайтда суриштирув ишлари олиб борилмоқда. Марказий поликлиника фаолияти бўйича хизматлар Андижон шаҳрининг бошқа мавжуд 8 та оилавий поликлиникаларига тақсимланган.\nАндижонда кўп қаватли уйдаги портлашдан олтита хонадон зарар кўрди\nМТРК биносида ёнғин содир бўлди\nБадиий академия Марказий кўргазмалар залида ёнғин содир бўлди\nТошкентдаги болалар боғчасида ёнғин содир бўлди


Ғарб давлатлари Сурияни тиклашда ёрдам беришдан бош тортди\nАҚШ, Франция, Германия ва Буюк Британия Суриядаги вазиятни ҳақиқий сиёсий тартибга солиш бошланмагунча, ушбу давлатни тиклашда иштирок этмоқчи эмас. Бу ҳақда ушбу давлатларнинг қўшма баёнотида айтилган.\nБиз шуни аниқ айтамизки, ишончга лойиқ, атрофлича ва ҳақиқий сиёсий жараён бошланмагунча, Сурияни тиклаш мақсадида бирор-бир ёрдам тақдим қилиш масаласини кўриб чиқмаймиз , дейилган баёнотда.\nҲужжатда айтилишича, бу давлатлар Сурия ихтилофи вақтидаги жиноятларда айбдорларни жавобгарликка тортишга эришмоқчи.\nРоссия ва Сурия қочқинларнинг уйларига хавфсиз қайтишлари ҳуқуқларини ҳурмат қилиши, мамлакатни тиклаш ва вазиятни нормаллаштириш учун барча шароитлар бордек кўринишни тўхтатиши лозим ва биз бу давлатларни тинчликка олиб кела оладиган музокараларга жиддий ёндашишга чақирамиз , дейилган баёнотда.\nБаёнот муаллифларининг фикрича, Сурия ҳукумати ва унинг тарафдорлари бутун дунёни ихтилоф туганига ва ҳаёт ўз маромига қайтганига ишонтирмоқчи бўлмоқда , бироқ ҳақиқатда Сурия халқининг тузум томонидан эзилиши тугамаган .\nСурия президенти Башар Асад 2018 йилда мамлакатни тиклаш бўйича лойиҳаларга Европа ва АҚШни жалб қилмаслигини айтган. Асад таъкидлаганидек, мамлакат фақатгина ўзигагина, қийин вазиятларда эса дўстларигагина ишонади.\nКиритилди: 23:00 15.03.2019. Ўқилди: 828 марта. Фикрлар сони: 0 та.\nТунги "ҳангома": аёл боласи билан "Спарк"нинг багажига...


Сергей Иванов бошчилигидаги ҳайъат Тошкентга сафар қилмоқда - BBC News O'zbek\nImage caption Сергей Ивановга юздан ортиқ мутасадди ва ишбилармонлар ҳамроҳлик қилмоқда\nРоссия матбуотининг хабар қилишича, ҳукуматлараро комиссия раисдоши Сергей Иванов бошчилигидаги Россия ҳукумати делегацияси 30 март куни кечқурун Ўзбекистонга борган.\nМазкур делегация таркибида юздан ортиқ мутасаддилар ва Россия ишбилармон доиралари вакиллари ҳамда Россиянинг етакчи газета ва телеканаллар журналистлари бор.\nОлдинроқ Тошкентдаги мустақил Узметроном вебсаҳифаси томонлар имзолайдиган ҳужжатлар кўлами катталиги, аммо улар ҳақида тафсилотлар маълум эмаслиги ҳақида хабар берганди.\nМосквалик журналист Санобар Шерматованинг айтишича, Россия бош вазири муовинига қатор бизнесменларнинг ҳамроҳлик қилаётгани ўзбек тарафи билан музокаралар мавзуси кўпроқ иккитомонлама бизнес алоқаларини ривожлантириш бўлган деб тахмин қилиш мумкин.\nУнга кўра, Ўзбекистонда Россия билан ҳар икки томонга манфаатли бўлган бизнес алоқаларини кенгайтиришга сиёсий хоҳиш бор эса-да, мамлакатдаги шарт-шароитлар буни йўлга қўйишга халақит беради. Яъни, мамлакатда сўмнинг эркин конвертация қилинмаслиги, бюрократия, коррупциянинг кенг кулоч ёйгани айниқса, ўрта ва кичик бизнесни йўлга қўйишга тўсқинлик қилувчи омиллар саналади.\n"Ўзбекистонда икки ҳукуматнинг кучли дастагига эга бўлган "Лукойл" ва "Газпром" ширкатлари бизнес қила олади, аммо ўрта ва кичик хусусий ширкатлар бирон фойда топмоқчи бўлса, мулозимларнинг ўзбошимчалиги ва рейдерлик амалларига дуч келишади," - дейди Санобар Шерматова.\nРоссия матбуотининг хабар қилишича, Ўзбекистонда сафарда бўлган Россия делегацияси ўзбек тарафидан иқтисодий ва савдо муносабатларига халақит қилаётган муаммоларни бартараф этишни сўраши кутилаётганди.\nСўнгги хабарларга кўра, Иванов раҳбарлигидаги делегация ҳукуматлараро комиссия мажлисини ўтказган. Йиғин ёпиқ эшиклар ортида ўтган.\nШу билан бирга Сергей Иванов Ўзбекистон Президенти Ислом Каримов билан ҳам учрашиши кутилмоқда. Унинг Тошкентга сафари Ўзбекистон Президенти Ислом Каримовнинг келаси ойининг иккинчи ярмида Москвага боришига ҳозирлик сифатида ҳам кўрилмоқда.\nКаримов жаноблари Россия раҳбарияти билан учрашуви чоғи яна минтақада гидроэлектр станциялари қурилиши масаласини кўтариши тахмин этилади.


Тошкентлик эркак дўкони ёнида ноқонуний валюта сотаётган шахслар устидан ИИВга шикоят қилди - 2 Июня 2022 - www.SheJoT.CoM\nГлавная » 2022 » Июнь » 2 » Тошкентлик эркак дўкони ёнида ноқонуний валюта сотаётган шахслар устидан ИИВга шикоят қилди\nТошкентлик эркак дўкони ёнида ноқонуний валюта сотаётган шахслар устидан ИИВга шикоят қилди\nТошкентлик эркак дўкони олдида ноқонуний валюта сотиш билан шуғулланиб келган шахслар устидан ИИВга шикоят қилди. Бу ҳақда ИИВ Транспорт ва туризм объектларида хавфсизликни таъминлаш департаменти хабар берди.\n«25 май куни фуқаро Ш.Н. ариза билан мурожаат қилиб, Тошкент шаҳар Олмазор туманида жойлашган савдо дўкони олдида икки нафар нотаниш шахс ноқонуний валюта олди-сотдиси билан шуғулланаётганини айтиб, уларга нисбатан қонуний чора кўришни сўраб, мурожаат қилди», — дейилади хабарда.\nАризага асосан олиб борилган тезкор тадбир давомида Шайхонтоҳур тумани Жарариқ кўчасида жойлашган «Билол гўшт маркет» МЧЖ ичида Яккасарой туманида яшовчи И.А. (22 ёш) ноқонуний тарзда 3,6 минг долларни ариза эгаси Ш.Н.га 40 миллион сўмга алмаштириб бераётган вақтида ушланган.\nҲолат юзасидан терговга қадар суриштирув ҳаракатлари олиб борилмоқда.\nАввалроқ Тошкент, Андижон ва Қашқадарё вилоятларида ноқонуний валюта айирбошлаш ҳолатларига чек қўйилгани, Хоразм ва Қашқадарёда жами 5,2 минг долларни ноқонуний сотишга уринган валютафурушлар ушлангани тўғрисида хабар берилганди.


Lenovo компанияси Motorola Mobility ходимларини ишдан бўшатмоқда\n14:26 / 27.09.2016\nLenovo бутун дунё бўйлаб 55 минг ходимидан 2 фоиздан камроғини ишдан бўшатмоқчи эканлигини маълум қилди. Бу ҳақида The Verge нашри хабар берди. Компания смартфонларнинг глобал бозорида муносиб рақобат олиб бориш учун шу йўл билан ўзининг ташкилий тузилмасини тартибга солади ва маҳсулот ассортиментини оптималлаштиради.\nХитой компанияси Motorola Mobility'нинг Чикагодаги штаб-квартирасини сақлаб қолишга ваъда берган бўлишига қарамай, Techcrunch.com'да "Motorola фаолиятига саноқли кунлар қолгани"ни таъкидлашмоқда.\n"RAZR V3 телефонини яратган Motorola энди йўқ. Чикагодаги штаб-квартирада унинг бўш хоналаригина қолди, холос", - дейилади Techcrunch.com'да.\nАмериканинг афсонавий Motorola компаниясига 1928 йилнинг 25 сентябрида асос солинган. Ўша пайтда Galvin Manufacturing номини олган оилавий компания ака-укалар Пол ва Жозеф Галвинлар томонидан яратилган. Motorola номи эса 30-йилларда рўйхатдан ўтказилган. Компания ишланмалари орасида - 1956 йилда ишлаб чиқарилган дунёдаги биринчи пейжер ва 1983 йилнинг 6 мартида пайдо бўлган Motorola DynaTAC 8000X илк тижорат уяли телефонини эътироф этиш лозим.\n2011 йилда компания ўз фаолиятини тўхтатди ва икки қисмга ажралди - Motorola Solutions ва Motorola Mobility. Шу йилнинг ўзидаёқ Motorola Mobility 12,5 миллиард долларга Google томонидан харид қилинди.\n2014 йилда Lenovo "меҳр-мурувват корпорацияси"да Motorola Mobility'ни 2,91 миллиард долларга сотиб олди ва у шўъба корхонага айлантирилди. Кейинчалик Lenovo компанияси смартфон русуми сифатида Motorola номидан воз кечди.


ЎЗБЕКИСТОН РЕСПУБЛИКАСИ ОЛИЙ СУДИОИЛА МУСТАҲКАМЛИГИ ХУШМУОМАЛАЛИК, ЎЗАРО ИЗЗАТ-ҲУРМАТГА БОҒЛИҚ from\nОИЛА МУСТАҲКАМЛИГИ ХУШМУОМАЛАЛИК, ЎЗАРО ИЗЗАТ-ҲУРМАТГА БОҒЛИҚ\nЖамиятимизда одамларнинг бахтли яшаши, оилалар мустаҳкамлигини таъминлаш борасида жуда катта ва кенг қамровли ишлар олиб борилмоқда.\nХусусан, Президентимизнинг 2018 йил 2 февралдаги “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги фармони ҳамда 2018 йил 27 июндаги “Ўзбекистон Республикасида оила институтини мустаҳкамлаш концепциясини тасдиқлаш тўғрисида”ги қарорида назарда тутилган асосий масала жамиятимизда хотин-қизларнинг жамиятдаги ўрни ва нуфузини юксалтириш, қонуний ҳуқуқ ва манфаатларини самарали ҳимоялаш ҳамда оналик ва болаликни ҳар томонлама қўллаб-қувватлаш, оилалар мустаҳкамлигини таъминлаш орқали ҳар бир инсоннинг бахтли ҳаёт кечиришини таъминлашга қаратилган.\nШу мақсадда аҳоли билан ўтказилаётган очиқ мулоқотларда оилалар мустаҳкамлигини таъминлашга қаратилган амалий ишлар олиб борилмоқда.\nБироқ, афсуски, ҳеч нарсага қарамай ажрашишни мақсад қилган эр ва хотинлар йўқ эмас. Қуйида ажримлар, уларнинг сабабларини таҳлил қилиш жараёнида аниқланган ҳолатларга тўхталиб ўтамиз.\nКўп ҳолларда азалий қадриятларни унутиш, оилада эр-хотин ўртасида муносабатлар тўғри йўлга қўйилмаганлиги оилавий ажримларга сабаб бўлмоқда. Хусусан, фарзандларини бирга тарбиялаб, рисоладагидек яшаб келаётган эр ёки хотиндан бирининг ўйламай гапирган бир оғиз сўзи ва иккинчи томоннинг жаҳл устида қайтарган жавоби охир-оқибат оиланинг бузилишига олиб келмоқда. Бу эса фарзандларнинг ё ота, ё она меҳридан, тарбиясидан мосуво бўлишига сабаб бўлмоқда.\nМасалан, хотини билан ўн беш йилга яқин умргузаронлик қилган, уч нафар фарзанднинг отаси хотинининг телефонда гаплашгани ёқмай, унга нисбатан ҳақоратли сўз айтган. Аёлнинг ҳам бунга ҳақорат билан жавоб қайтариши орадаги муносабатга дарз етказган. Ёки эллик ёшдан ошган, 4 фарзанднинг онаси бўлган, қизини узатган аёлнинг эри ногиронлиги сабаб ишламагани боис унга гап қайтариши, фарзандлари олдида ҳурматсизлик қилиши эр-хотинлар ажралишига сабаб бўлган.\nВаҳоланки, ҳар икки ҳолатда эр-хотин жаҳлга эрк бермасдан, бир-бирини тушуниб, бири иккинчисига озгина ён бериши орқали ўртада келиб чиққан тушунмовчиликнинг олди олиниши ва пировардида масала қўйди-чиқдигача бориб етмаслиги мумкин эди.\nЗеро, оила мустаҳкамлиги эр-хотиннинг ўзаро муносабатига боғлиқ.\nАфсуски, ҳаётда эр-хотиннинг бир-бирига беэътиборлиги сабаб оилалар барбод бўлаётган ҳолатлар ҳам мавжуд.\nАниқроқ айтганда, айрим эркаклар ўзининг кундалик иши билан машғул бўлиб, хотинига етарли эътибор қаратмай, турмуш ўртоғидан биргина ширин сўзини аягани ҳам баъзан оиланинг дарз кетишига сабаб бўлаётгани бор гап. Аҳоли билан очиқ мулоқотлар жараёнида ажрашиб яшаётган оила бошлиғи – икки фарзанднинг отасидан турмуш ўртоғига охирги марта қачон яхши гап айтгани ёки бирон-бир муносабат билан совға бергани ҳақида сўраганимизда бу борада хотинига умуман беэътибор бўлгани маълум бўлди.\nХалқимизда “нима эксанг, шуни ўрасан” ёки “меҳр кўрсатсанг – меҳр кўрасан” каби мақоллар бежиз айтилмаган. Агар оила бошлиғи – эр хотинининг зиммасига фақатгина уй юмушлари, болалар тарбиясини юклаб қўймасдан, жуфти ҳалолига меҳр кўрсатса, ҳеч бўлмаганда, тайёрлаган овқатини мақтаб еса, яхши муносабатда бўлса, нохуш ҳолатларга ўрин қолмайди.\nМуқаддас Ҳадисда ҳам “Хотинларнинг ҳақларига риоя этингиз. Улар билан меҳр-шафқат ила муомалада бўлингиз. Уларнинг ҳақлари хусусида Аллоҳдан қўрқингиз. Хотинлар сизларга Парвардигорнинг омонатидир”, дейилган.\nШунинг учун оила бошлиғи – эркаклар оиласининг чироғи, турмуш ўртоғи, фарзандларининг онасига меҳр-шафқатли ва эътиборли бўлиши, ҳамиша ҳурматини жойига қўйиши оилада соғлом муҳитни таъминлашнинг муҳим шартидир.\nЯна шуни ҳам қайд этиш жоизки, оилада эр-хотин ўртасида ўзаро ҳурмат-эъзозга йўғрилган муносабатни шакллантириш оилада юксак маънавий муҳит қарор топишини таъминлайди. Бу эса келажагимиз бўлган фарзандлар тарбиясида алоҳида аҳамиятга эга.\nОила мустаҳкамлигини таъминлашда яна бир ҳолатга эътибор қаратиш зарур. Гоҳида эр ва хотин ярашиб, оилани тиклашга рози эканликл\nарини, лекин айни дамда бунинг иложи йўқлигини, эр жаҳл устида “талоқ” деб айтганини, энди афсусда эканлигини билдирган ҳолатлар учрайди. Бу эса домла-имомларимиз ёшларни никоҳлаш пайтида уларга никоҳ нима, эр ва хотиннинг бир-бири олдидаги мажбуриятлари нималардан иборат, талоқ нима ва унинг оқибатларини тушунтиришлари лозимлигини кўрсатмоқда.\nБобомиз Абдулла Авлоний “Туркий гулистон ёхуд ахлоқ” рисоласида қайд этганларидек: “Нафсини сабр ила ром қилган киши ҳар ишда ошиқмай, оҳиста ҳаракат қилур. Нафсини ҳалокатдан, ғурурдан сақлар. Сабр шундай бир кучли нарсадурки, шаҳватни иффатга, ғазабни шижоатга, шиддатни ҳилмга, катталикни тавозуъга, ёмонликни яхшиликка айлантирмокға қуввати етар”.\nОилавий ажримлар билан боғлиқ яна бир ҳолат шундан иборатки, арзимаган гап-сўзлар, жумладан, келин ё куёв ёки уларнинг яқинлари томонидан ўйланмай айтилган бир оғиз гап ҳам гоҳида айрим ёшларнинг оиласи бузилишига олиб келаётгани ўта ачинарли ҳолатдир.\n“Яхши келин уйдаги гапни кўчага чиқармайди”, деб бежизга айтилмайди.\nЧунки ҳар бир оиланинг ўзига тегишли сир-асрорлари бўлади. Бу сирларни оила аъзоларидан кимдир ошкор қилиши, табиийки, оилавий ҳамжиҳатликка путур етказади.\nЁшларни оилага тайёрлашда йигит-қизлар билан алоҳида-алоҳида ишлаш, уларга яхшиликни ёмонликдан, савобни гуноҳдан, ҳалолни ҳаромдан фарқлашни қадриятларимиздан келиб чиқиб тушунтириш ҳам кўзланган натижани беради.\nОлий судга келаётган шикоятлар, шунингдек, жойлардаги сайёр қабулларда шундай мазмунда ёзғиришлар бўладики, гўёки судья никоҳни бекор қилиш ҳақидаги аризани (томонларга муддат устига муддат бериб) асоссиз равишда чўзмоқда, унга нисбатан чора кўриш керак…\nҚонунда кўрсатилган меъёрларни қўйиб турайлик, мантиқан қараганда, эр-хотин арзимас сабаблар билан ажрашаман, деса-ю, судья уларни яраштириш, оиласини асраб қолиш, фарзандлари тирик етим бўлишининг олдини олишга ҳаракат қилса, бунинг нимаси ғайритабиий?! Аслида арзимаган маиший муаммоларни рўкач қилиб, судга чопишнинг ўзи ғайритабиий ҳолат эмасми?!\nСудда эр ёки хотин томонидан “бирга яшаш-яшамаслик менинг шахсий ишим, ўзим биламан”, деган ибора бот-бот такрорланади. Тўғри, эр ва аёлнинг бир оила бўлиб яшаши – икки томоннинг хоҳишига боғлиқ, лекин оила – шахсий масала эмас. Чунки оилани жамият билан ёки жамиятни оила билан айро тасаввур қилиб бўлмайди. Жамиятдаги иллатлар оилага қанчалик таъсир қилса, оиладаги нотинчликнинг ҳам жамиятга таъсири шунча!\nҲар бир оилавий ажрим натижасида болалар тарбияси, уй-жой масаласида юзага келадиган муаммолар, хоҳлаймизми-йўқми, жамиятнинг оғриқли дардига айланади. Аросатда қолган тирик етимлар, рўзғор ташвишида минг азобга дуч келаётган ёлғиз аёллар, оиласидан тополмаган ҳаловатни бошқа жойлардан топишга ҳаракат қилиб, турли балоларга гирифтор бўлаётган эркаклар… Буларнинг ҳар бири катта муаммо.\nЁинки отасиз ёки онасиз улғаяётган болани олайлик. Тарбияга қанчалар эътибор берилмасин, боланинг хатти-ҳаракатлари ёки юриш-туришида ё онанинг, ё отанинг иштироки йўқлиги билиниб туради. Ота-онаси тирик бўлатуриб, улардан меҳр кўрмаганлиги ўрнини ҳеч нарса билан тўлдириб бўлмайди.\nБугун оилавий ажримлар масаласи жамиятнинг оғриқли муаммоларидан биридир. Жорий йилнинг ўтган тўққиз ойида фуқаролик судларида ҳал қилув қарори қабул қилинган никоҳдан ажратиш билан боғлиқ 27 минг 701 та ишдан 16 минг 739 та оилани сақлаб қолишнинг иложи топилмай, эр-хотинлар никоҳдан ажратилганлиги ташвишли ҳолатдир.\nНикоҳни бекор қилиш тўғрисидаги аризалар, суд жараёнида томонлар кўрсатаётган важлар замирига қаралса, ажрашишга арзигулик жиддий сабаблар йўқлиги ойдинлашмоқда. Шунга кўра, судлар томонидан ажралиш ҳақидаги даъво талаблари асоссиз деб топилиб, рад этилган ишлар қарийб 11 мингтани ташкил этди.\nДавлатимиз раҳбари Шавкат Мирзиёев айтганидек: “Оилага эътибор – ўзлигимизга эътибордир. Оилани сақлаб қолмасак, биз ўзлигимизни йўқотамиз”.\nДарҳақиқат, жамиятимиз келажаги оилалар барқарорлиги ва фарзандларнинг ўз ота-онаси бағрида камол топишига боғлиқ. Шунинг учун ҳам оилалар мустаҳкамлигини таъминлаш, ажралишларнинг олдини олиш масаласи барчамизга, ота-оналар, кенг жамоатчилик ва ҳар бир онгли инсонга тегишли масаладир. Бу борада барчамиз бирдай масъулмиз.\nОлий суди раисининг ўринбосари\nХозирда сайтда – 86:


Россия терма жамоасига Шомуродов сингари кучли ҳужумчи етишмаяпти - Александр Аверьянов - Zamin.uz\nРоссия терма жамоасига Шомуродов сингари кучли ҳужумчи етишмаяпти - Александр Аверьянов\nЎзимиз ҳам россиялик бирор-бир кўзга кўринган мутахассис билан боғланиб Элдор Шомуродов ва унинг имкониятлари хусусидаги муносабатларини жонли равишда эшитишни истаётгандик. Бу борада эса Россияда қайси мураббий билан алоқа ўрнатишни ҳам билардик. Бу – Александр Николаевич Аверьянов. Айниқса, ёши улуғ, зукко мухлислар уни жуда яхши билишади. 71 ёшли тажрибали мутахассис Россияда ҳам ўзига яраша обрў-эътиборга эга.\nНиколаевич мураббийлик фаолияти давомида “Крилья Советов, “Шинник”, “Алания”, “Уралан”, ”Факель”, “Газовик” ва яна кўплаб клубларни бошқарган. 2011-2012 йилги мавсумда эса у Ўзбекистонда ҳам ишлаганини билсангиз керак. Ўшанда “Андижон” жамоасига устозлик қилганди. Қолаверса, собиқ Иттифоқ даврида ҳам юртимизда тўп сурган. Хуллас, мураббий билан боғланганимиздан сўнг ундан “Ростов”да тўп сураётган Элдор Шомуродовнинг у ердаги фаолиятига қандай баҳо бериши ҳақида сўрадик. Аверьянов эса ҳамюртимизга юқори баҳо берди.\nКўпни кўрган мутахассисдан ҳужумчимиз тўғрисида бу қадар илиқ сўзларни эшитиш ростдан ҳам ёқимли туюлди. Лекин бундай сўзлар бежиз эмас, албатта. Аверьянов эса Шомуродовнинг ўйинини ҳар томонлама чуқур ўрганган ҳолда ўзининг қарашларини баён этди.\n- Шомуродовнинг қаерга кетиши борасида бирор нарса дейишим қийин. Чунки мен жамоа ичида эмасман. Аммо матбуот ва мухлислар орасида унинг Европа клубларидан бирига кетиши ҳақидаги гаплардан хабарим бор. Афтидан, мана шундай турли гап-сўзлар унга руҳий таъсир кўрсатган кўринади. Боз устига олинган жароҳатлар оптимал жисмоний ҳолатига киришига халақит бермасдан қолмагани аниқ. Бундан ташқари, коронавирус нафақат уни, балки миллионлар инсонларнинг ҳаёт тарзини ўзгартириб юборганини унутмаслик керак.\nБутун жамоага ҳам бу салбий таъсир кўрсатди. Шомуродов клубдаги шерикларига жуда кўниккан ўйинчидир. Ўз навбатида “Ростов”дагилар ҳужумдаги ўйинни унинг атрофида ташкил қилишга ўрганиб қолганлар. Бежизга у мавсумнинг биринчи қисмида сермаҳсул ўйин кўрсатмади. Лекин боя айтганимдек, жароҳатлар, пандемиялар унинг сермаҳсуллигига ва ўйинига акс таъсир кўрсатмасдан қолмади, - деди россиялик мураббий Александр Аверьянов.


Бунёдкор стадионида футбол ишқибозлари калтакланди\n28 ноябр 2020, Тошкент вақти: 19:45\nБунёдкор стадиони чиптахонаси олдидаги 18 март кунги вазият. (Сурат Facebook ижтимоий тармоғидан олинди.)\n18 март куни Бунёдкор стадионининг чиптахонаси олдида Ўзбекистон-Ливан ўйинига чипта сотилаётган пайт минглаб футбол ишқибозлари орасида юзага келган тиқилинчни тартибга солиш вақти махсус хизмат кучлари ишга солинган. Манбаларга кўра, футбол ишқибозларига нисбатан “дубинкалар” қўллаган ва бир неча киши ҳибсга олинган.\n"Дубинкалар ишга тушди"\n26 март куни ўтказиладиган Ўзбекистон – Ливан ўйинига 18 мартдан бошлаб Бунёдкор стадионида чипталар сотила бошлади.\nТошкентдаги манбаларга кўра, чипта сотилишининг илк кунида чиптахона кассалари олдида, тахминан 1,5 мингдан 3 мингга яқин одам йиғилган.\nФутбол ишқибозларидан бирининг Озодликка ёзишича, чиптахона кассалари олдида юзага келган тиқилинчни тартибга солиш учун махсус хизмат кучлари чақиртирилган.\n“Улар одамларни калтаклаб, қаршилик кўрсатганларни ҳибсга олишди”, деб ёзди исмини ошкор қилмаётганимиз футбол ишқибози.\nВоқеа жойида бўлган Элёр Мирзо исмли футбол ишқибози эса Facebook ижтимоий тармоғида: “Вазият куч ишлатишгача етди. Махсус гуруҳ дубинкаларини ишга сола бошлади. Оломон ичида ёш болалар, аёллар, қизлар ҳам бор эди. Оёқ остида қолиб кетганларни айтмаса ҳам бўлади”, деб хабар қолдирди.\nБунёдкор стадионининг масъул ходимларидан бири 18 март куни оломонни тартибга солиш учун қўшимча милиция ходимлари чақиртирилганини тан олди.\nБироқ ўзини таништирмаган масъул ходим футбол мухлисларига нисбатан куч қўлланилгани ва ҳибс олиш ҳолатлари бўлганини мутлақо инкор қилди.\nЎзбекистон Футбол федерацияси (ЎФФ) матбуот котиби Санжар Ризаев эса бу воқеадан бехабарлигини айтиб, саволимизни очиқ қолдиришни маъқул топди.\n"Чипта сотиш тўхтатилди"\n19 март куни тушдан кейин Ўзбекистон-Ливан ўйинига чипта сотиш вақтинча тўхтатилгани хабар қилинди.\nСанжар Ризаевга кўра, бу хабардан ЎФФ ҳам сешанба куни тушга яқин хабар топган.\n- Чипта сотиш тўхтатилганининг сабабини изоҳлай олмайман. Чунки бу ҳақдаги хабар бугун тушликка яқин бизга расман маълум қилинди. Кейин Ўзбекистон Футбол федерацияси бу ҳақда расман хабар берди. Ишқибозларнинг касса олдида беҳуда тўпланиб, кутмасликлари учун расман хабар бердик, дейди Санжар Ризаев.\nТошкентдан олинган маълумотга кўра, Бунёдкор стадиони чиптахоналарига ёпиштирилган эълонда Наврўз байрами муносабати билан чипта сотиш уч кунга тўхтатилгани ёзилган.\n“6000 чипта сотилгани ёлғон”\nДастлаб Ўзбекистон-Ливан ўйинига чипталар 15 март куни сотувга чиқарилиши айтилган эди. Кейинчалик бу сана 18 март кунига ўзгартирилди.\nФутбол ишқибозлари душанба куни эрталабдан Бунёдкор стадиони чиптахонаси олдига тўплана бошлади.\nЧипта олиш умидида навбатга турган тошкентлик Анвар исмли йигитнинг айтишича, соат 18:00 дан кейингина кассалар ишга тушган.\n"Кеча соат 10 дан кейин навбатга турдим. Куни бўйи кутдим. Кечги соат 6 дан кейин 2 та касса ишга тушди. Афсус, менинг навбатим келмасдан касса ёпилди", дейди Анвар.\nТерма жамоалар маркази берган маълумотга кўра, Ўзбекистон-Ливан ўйинига жами 28 минг 300 та чипта чиқарилган. 18 март куни эса 6000 мингта чипта сотилган.\nБироқ Muloqоt.uz сайтига кўра, футбол мухлислар ушбу рақамнинг ҳақиқатга мос келмаслигини таъкидлашган.\nЖумладан, ўзбек футболининг ишқибозлари бўлган Twitter фойдаланувчиларидан бири @AAkramov ўз саҳифасида 6 мингта чипта сотилгани ҳақидаги хабарга "Ғирт ёлғон!", дея муносабат билдирган бўлса, яна бир фойдаланувчи @Turoniy "6000та билет сотилганига ишонмайман!", деб ёзди.\nЎФФ матбуот котиби Санжар Ризаев бу гапларни "миш-миш", деб атади.\nҚуйида Санжар Ризаев билан суҳбатни тўлиқ тинглашингиз мумкин.


Лотереядаги ютуқ тушда аён бўлса-я?! Шундай бўлиши мумкинми?\n14 Мая 2019 2968\nАммо яшил қитъалик фуқаро бир миллион Австралия долларини лотереяда ютиб олди. Ўзининг айтишича, рақамлар... тушида аён бўлган эмиш!..\n«Би-би-си»да келтирилишича, рақамлар унга бундан 13 йил муқаддам тушида аён бўлган экан. Ана ўша пайтдан бери у барча сотиб олган лотереяларга ўша рақамларни белгилай бошлаган. Омад келтирган рақамлар унга бир неча марта кичикроқ бўлса-да, бошқа ютуқларни келтирган ҳам.\nЎзининг айтишича, бу сафар тушида кўрган рақамларнинг ҳаммаси тўғри келган. «Лотерея чиптасини интернет орқали текшириб кўриб, катта ютуқ чиққанини билдим, – дейди ўзи. – Ҳамиша ўша рақамлар қачондир тушади деб ўйлаб, ортга чекиниш ҳақида ўйламаганман ҳам», дея изоҳ беради ютуқ ғолиби.


Форекс бозори ичикаридан\nФорекс бозори ичкаридан\nХалқаро ИнстаФорекс брокери Сизнинг эътиборингизга Форекс-трейдерларининг савдо фаоллиги бўйича статистик маълумотларни тақдим этади. Компания билан бутун дунё бўйича 7 000 000дан ортиқ мижозлар ишлайди, бу эса чоп этилаётган статистикани валюта бозорининг жорий трендларининг аниқ кўрсаткичи қилади. Мазкур бўлим биринчи навбатда савдо стратегияси фундаментал таҳлилга асосланган трейдерларга фойдали бўлади.\nМаълумотлар массиви сегментларга бўлинган, уларнинг ҳар бири график кўринишда берилган. Сизда бир ёки бир нечта валюта жуфтликларини кўрсатиш учун таймфрейм ва бошқа параметрларни танлаб графикларни созлаш имконияти мавжуд.\nБозор статистикасининг турлари\nВалюта жуфтлиги учун битимлар миқдори\nМазкур бўлимда тақдим этилган график асосий валюта жуфтликлари бўйича битимлар миқдорининг ўзгаришини кўрсатади. Мазкур кўрсаткич валюта воситаси бўйича Форексдаги савдо ҳажмларининг энг аниқ индикатори ҳисобланади.\nМазкур бўлимда истаган вақт учун Форексдаги позицияларнинг йиғиндиси тарихий маълумотлари келтирилган. Чоп этилган график лот ҳажмини ҳисобга олган ҳолда мазкур валюта жуфтлиги бўйича битимлар миқдорининг йиғиндиси кўрсаткичи ўзгаришини кўрсатади.\nФорексда валюта жуфтлиги бўйича позициялар ҳажми валюта бозорида инвестицияларнинг жами миқдорига тегишли мазкур жуфтликка киритилган маблағлар даражасининг ишончли кўрсаткичи ҳисобланади. Бўлимдаги маълумот бозор волатиллигини прогноз қилиш имконини беради.\nКечиктирилган ордерлар сони\nУмумий битимлар сонидан фоиз ҳисобида кўрсатилган кечиктирилган ордерларнинг кўрсаткичи мазкур валюта жуфтлиги тренд ҳаракатининг бошланиш вақтида бозорнинг қизиқиши ҳақида гапиради. Кечиктирилган ордерларнинг катта миқдори бозорни позицияларга кириш тайёрлиги ҳақида далолат беради.\nБуқа битимларининг фоизи\nБуқа битимларининг юқори фоизи нарх ўсишига трейдерларнинг кутишлари ҳақида гапиради, паст фоизи эса - сотиб олишлар ҳажмининг қисқариши ҳақида гапиради. Кўрсаткич бозор кайфиятлари ва ҳақиқий нарх ҳаракатларининг боғлиқлигини кузатиш имконини беради.\nАйиқлар ва буқаларнинг ўртача кириш нуқлари\nБўлимдаги графикда кўрсатилган ўртача кириш нуқталари сотиб олиш ёки турли вақт даврларида валютани сотишнинг ўртача нархлари бўлича ҳисобланади. Мазкур кўрсаткич валюта воситасининг ўта сотиб олинганлик ёки ўта сотилганлик даражаларини аниқлаш имконини беради.\nБуқаларнинг кечиктирилган орделари\nСотиб олишга кечиктирилган ордерларнинг эгри чизиқлари яқин қўллаб-қууватлаш чизиқлари ва вақтнинг маълум бир вақтига мазкур валюта бўйича ёриб ўтиш ҳақида тушунишни беради. Кўрсаткич келгуси ўсиш ёки уни тўхташи ҳақида прогноз қилишга имкон беради.\nАйиқларнинг кечиктирилган ордерлари\nГрафик данных по отложенным ордерам Sell Limit ва Sell Stop кечиктирилган ордерлар бўйича маълумотлар графиги валюта жуфтлигининг пасаювчи ҳаракатининг қаршилик кўрсатиш ва давом этишнинг шаклланган даражалари каналининг жорий чегараларини кўришга имкон беради. Кўрсаткич тренднинг келгуси ҳаракатига тегишли хулосаларни қилишга имкон беради.\nЎртача оғирлаштирилган кириш нуқтаси\nМазкур валюта жуфтлиги бўйича ва барча очилган позициялар бўйича ўртача оғирлаштирилган кириш нуқтаси курс қиймати билан солиштирилганда тренднинг кучи, унинг тугаши ёки давом этиши, шунингдек ён томонга ҳаракатнинг мавжудлиги тўғрисида хулоса қилишга имкон беради.


Афсунгар. Дино Бутссати\nHome icon Бош саҳифа»Жаҳон адабиёти»Афсунгар. Дино Бутссати\nКим ўзи у? Нима иш қилади? Ҳеч қачон бунинг тагига ета олмаганман. Унинг озғин-қотма, ёвқур юзи билан мийиғидаги истеҳзоли табассуми... Бироқ энг ўзига хос жиҳати шундаки, у ҳар қандай одамда “Мен бу кишини қаердадир кўрганман” деган янглиш тасаввур уйғотади. Баъзилар уни афсунгар деб қатъий ишонишади.\n– Хўш, ўзинг айт, сизлар кимга кераксизлар? – тантана қилди Скясси – Адабиёт, санъат – чиройли, баландпарвоз сўзлар! Аммо бизнинг давримизда санъат ҳам овқат, атир, шаробга ўхшаган оддийгина кундалик истеъмол маҳсулотларидан бошқа нарса эмас. Бугунги кунда одамларни қандай санъат қизиқтиряпти? Қандай шиддатли тўлқин устимизга бостириб келаётганини ўзинг кўрмаяпсанми?.. Енгил-елпи қўшиқлар, шеърчалар, шовқин-сурон, дод-вой, олди-қочди! Мана, шон-шуҳрат қаерда! Мана, ақалли сени олиб қарайлик: ақлли нарсаларни ёзасан. Ҳатто зўр нарсалар дейиш мумкин. Бироқ омад ҳақида гапириладиган бўлса, бу борада энг истеъдодсиз жаз қўшиқчиси сени бир чўқишда қочиради. Одамларга қўпол бўлса-да, айни лаҳзаларда бевосита ҳиссий қониқиш пайдо қиладиган нарсалар керак, дарров, бир лаҳзалик, тушундингми? Шундай нарсаларки, токи зиғирча ҳам куч сарфланмасин, ортиқча зўриқилмасин, мутлақо бош қотирилмасин.\nҲақ-рост. Нима бўлганда ҳам, мен ўзимни бутунлай бошқа одам деб ҳис қилмоқда эдим: бир қадар эмин-еркин, ўзига ишончи мустаҳкам... Мен тамаки тутатгунимча Скясси руҳдек дафъатан кўздан йўқолди.


Вилоят ҳокимлиги, “Камолот” ЁИҲ ҳамда Вояга етмаганлар ишлари бўйича комиссия ҳамкорлигида Самарқанд шаҳридаги бир қатор олий ҳамда ўрта махсус таълим муассасалари талаба ва ўқувчилари билан ўтказилган “Иқтидорли ёшлар — қудратли мамлакат таянчи” шиори остидаги очиқ мулоқотларда вилоятнинг турли ҳудудларидан таклиф қилинган навқирон авлод вакиллари иштирок этди. Улар дастлаб Самарқанд автомобиль заводи фаолияти, жумладан, бу ердаги шарт-шароитлар, “Устоз — шогирд” анъанаси асосида коллеж битирувчиларига касб ўргатиш борасида амалга оширилаётган ишлар билан яқиндан танишдилар.\n— Бундай учрашувлар тенгдошларимизга бўлажак иш жойларини аниқлаб олишларида қўл келмоқда, — дейди Самарқанд автомобилсозлик коллежи ўқувчиси Жавоҳир Ражабов. — Ўзим мисолимда айтсам, таълим жараёнида амалиётни ушбу заводда ўтадим. Коллежни тамомлаганимдан сўнг шу ерда ишламоқчиман.\nШунингдек, тадбир доирасида ташкил этилган иш берувчилар ва коллеж битирувчилари ўртасидаги амалий келишувлар томонлар учун ҳар жиҳатдан фойдали бўлди. Якунда 30 нафар йигит-қизга келгусида ишга жойлашишлари кафолатини берувчи сертификатлар топширилди. Айниқса, ёшларнинг саноат, хизмат кўрсатиш ҳамда қишлоқ хўжалиги маҳсулотларини қайта ишлашга қаратилган бизнес лойиҳалари тақдимоти жўшқин тус олди.\nКейинги йилларда вилоятда ёшларнинг, хусусан, коллеж битирувчиларининг ишбилармонлик фаолиятини молиявий жиҳатдан қўллаб-қувватлашга алоҳида эътибор қаратилмоқда. Биргина ўтган йилда ушбу мақсадлар учун 18,7 миллиард сўмлик имтиёзли кредитлар ажратилганини алоҳида таъкидлаш жоиз.\nЯкунда ёшларнинг жамиятда фаоллигини оширишга ҳамда уларни қўллаб-қувватлашга қаратилган бундай тадбирларни вилоятнинг ҳар бир туман ва шаҳарларида мунтазам ўтказиш борасида махсус дастур қабул қилинди.


Delta Airlines самолёти Samsung планшетининг ёниб кетиши туфайли фавқулодда қўнишни амалга оширди\n15:54 / 28.09.2016\nДетройтдан Амстердамга парвоз қилаётган Delta Airlines авиакомпаниясига тегишли самолёт Samsung планшетининг ёниб кетиши туфайли Манчестер аэропортида фавқулодда қўнишни амалга оширди. Бу ҳақида ABC News хабар берди.\nМанбага кўра, планшет жисмоний зиён етиши натижасида ёниб кетган. Қурилма йўловчи ўриндиғининг ўртасига тушиб кетган ва суянчиқнинг ҳолати тўғирланаётганда сиқилиб қолган. Зиён етган планшет дарҳол қизиб кетган. Суянчиқ тўғирланаётганда сиқилиб қолганидан кейин у тутаб, ўткир ҳид тарата бошлаган.\nБундан хабар топган учувчилар самолётни Манчестерда фавқулодда қўндиришга қарор қилишган. Бу ерда планшетдан халос бўлинган ҳамда йўловчи ўриндиғи алмаштирилган.\nИкки соатли "танаффус"дан кейин самолёт Амстердам сари парвозини давом эттирган. ABC News нашрига кўра, ёниб кетган Samsung планшети Корея компаниясининг қайтариб олинган қурилмалари сирасига кирмаган.\nSamsung планшет парвоз Delta Airlines самолёт


Капсулали транспорт тизими - Hyperloop қандай ишлайди?\n08:48 / 22.02.2017\nBusiness Insider нашри келажакнинг капсулали транспорт тизими Hyperloop фаолиятига ойдинлик киритувчи видеоконцептга эътибор қаратди. Уни Hyperloop One компанияси Дубайда амалга оширмоқда.\n2016 йил ноябрь ойида Hyperloop One Дубай ҳукумати билан ҳамкорлик битимига эришгани ҳақида эълон қилган эди. Компания раҳбарияти Дубай ва Абу-Зоби шаҳарларини Hyperloop транспорт тизими билан ўзаро боғлашни режалаштирган. Компания, ўша вақтда Hyperloop йўлининг концепти (лойиҳаси)ни ҳам намойиш қилган эди. Ишлаб чиқарувчиларнинг тахмин қилишларича, капсулалар соатига 1125 километр тезликда ҳаракатланади, йўлга сарфланган вақт 12 дақиқани ташкил этади.\nБАА йўловчилари учун махсус мобил илова ҳам ишлаб чиқилади. Унинг воситасида керакли бекатга қандай бориш аниқлаб олинади. Бу илова Hyperloop тизимининг жадвалини ҳам фойдаланувчи эътиборига ҳавола қилади. Агар йўловчи Hyperloop опциясини танласа, илова керакли дарвозага қандай боришни тушунтиради ва бўлғуси саёҳатнинг барча тафсилотларини маълум қилади.\nШундан сўнг, фойдаланувчи ҳаракатланиш учун капсула турини танлайди. Режага кўра, йўловчиларга бир неча хил: бир киши ёки бир неча кишилик, учрашув, маъруза ёки дам олишлари учун мўлжалланган капсулалар таклиф этилади.\nКапсула йўловчини мустақил равишда Hyperloop тизимига келтиради. Лойиҳа муаллифларига кўра, Дубай — Абу-Зоби йўналишида 120 дона капсула ишлайди, улар соатига 8500 йўловчини манзилига етказади.\nЙўловчилар жойлашган капсулалар бирмунча йирик ҳажмдаги капсулага 4 донадан жойлаштирилади. Ушбу тўртта капсуланинг 3тасида йўловчилар, бирида юклар ташилади.\nHyperloop One компаниясининг муҳандислик йўналиши менежери Жош Гигелнинг фикрича, келажакда Hyperloop каби транспорт воситалари шунчалик кенг тарқаладики, шаҳарлар аҳолиси улардан метро сингари фойдаланади.\nЙўловчи ва юкли капсулаларни ичига олган йирик капсула Hyperloop қувурини тарк этгач, улар одатдаги йўл орқали мижозни манзилига етказади.\nМасалан, Дубайдаги Бурж Халифа осмонўпар биносидаги Hyperloop One бекати шундай кўриниш олади:\nДубайдаги Hyperloop One транспорт тизими концепцияси:\nМовий чизиқлар билан Hyperloop қувурлари белгиланган, пушти туслар билан йўловчилар бекатга етиб келгач, капсулалар давом этадиган йўналишлар акс эттирилган.\nКапсулалар ҳаракатини бошқарув марказидаги мутахассислар назорат қилишади.\nBusiness Insider нашрининг ёзишича, Hyperloop One дастлаб юкларни ташишни мақсад қилган, аммо 2017 йил февралида юк ва йўловчиларни ҳам ташишини билдирди.


Бош сахифа > Вилоят ҳокими, сенатор К.Б.Турсуновнинг Наврўз умумхалқ байрами муносабати билан вилоятимиз аҳлига ТАБРИГИ\nКўклам нафаси кўнгилларимизга беғубор ҳис-туйғулар уйғотаётган ушбу қутлуғ кунлар-да, барчамиз тинч ва осойишта юртимизнинг яна бир қадимий шодиёнаси - Наврўз умум-халқ байрамини кўтаринки кайфият, шоду хуррамлик билан кутиб олмоқдамиз.\nФурсатдан фойдаланиб, вилоятимиз аҳлини янгиланиш ва яшариш айёми, меҳр-оқибат, эзгулик, яратувчанлик ва гўзаллик рамзи, миллий қадриятларимиз тимсоли бўл-ган Наврўзи олам билан чин қалбимдан самимий табриклайман.\nМуҳтарам Президентимиз Шавкат Мирзиёевнинг жорий йил 28 февралдаги “2017 йилги Наврўз умумхалқ байрамига тайёргарлик кўриш ва уни ўтказиш тўғрисида”ги қарорига мувофиқ Наврўз ҳар бир маҳалла ва қишлоқда сайил сифатида байрам қилиниши белгилангани унинг қадим илдизларини янада мустаҳкамлади.\nМазкур ҳужжат ижроси доирасида бай-рамга ҳозирлик кўришда ҳар бир ҳудуд, қиш-лоқ, маҳалланинг ўзига хос анъана ва урф-одатлари эътиборга олинаётгани унинг қад-рини янада оширмоқда.\nЮртбошимиз томонидан қабул қилинган қарорда эътироф этилганидек: “Азал-азалдан халқимизнинг эзгу ва гўзал қадриятларини, унинг олижаноб орзу-интилишларини ўзида мужассам этиб, қадим аждодларимиздан бизга ўлмас мерос сифатида безавол ўтиб келаётган Наврўзи олам мустақиллик йилларида мамлакатимизда яшаётган миллати, тили ва динидан қатъий назар, барча ватан-дошларимиз орзиқиб кутадиган, том маъ-нодаги умумхалқ байрамига айланиб қолди”.\nҚадимий маданиятимиз, миллий қадрият-ларимизни тиклашга қаратилаётган доимий эътибор туфайли аждодларимиздан мерос урф-одатлар, халқ ўйинлари Наврўз дасту-рига киритилиши бу байрамни янада гўзал сайилга айлантирмоқда.\nНаврўз – азалий миллий қадриятлар тим-соли, меҳр-оқибат, саховат ва эзгулик рамзи ҳисобланади. Ушбу байрам халқимизнинг бағ-рикенглик, яхшилик, ҳамжиҳатлик каби олижаноб фазилатларини ўзида намоён этади.\nНаврўз арафасида ҳар бир ҳудудда обо-донлаштириш ва кўкаламзорлаштириш иш-лари ташкил этилиб, ҳашар ўтказилиши анъана тусини олган. Бундай эзгу анъаналар эса халқимизни янада жипслаштириб, жами-ятда тинчлик, тотувлик, бағрикенглик ва бун-ёдкорлик муҳитини тобора мустаҳкамлашга замин яратади.\nАлбатта, обод масканларга ҳар қанча бай-рамлар, тўйлар ярашади. Шу нуқтаи назардан вилоятимизда ҳам Наврўз айёмини қизғин ва муносиб кутиб олиш борасида кенг кўламли тадбирлар амалга оширилди.\nЖорий йилнинг 11-12 март кунлари ушбу улуғ айём муносабати билан республикамиз бўйлаб ўтказилган умумхалқ хайрия ҳашарида вилоятимиз аҳли ҳам фаол иштирок этиб, ҳашар давомида вилоятимиз бўйича 432 мингдан ортиқ манзарали, 316 520 та мевали дарахт кўчатлари ўтқазилди. Шунингдек, 1700 нафардан ортиқ эҳтиёжманд оилаларга, 582 нафар ногирон ва ёлғиз қарияларга моддий ва маънавий ёрдамлар кўрсатилди. Бу эса халқимизнинг ўзига хос шарқона анъаналари, қадриятларини яна бир бор намоён этди.\nНаврўз нафақат табиатнинг уйғониши, бал-ки, меҳр-саховат тантанаси сифатида ҳам улуғланади. Ушбу айём олдидан вилояти-мизда минглаб беморлар ҳолидан хабар олинди, нуронийлар эъзозланиб, уларга сов-ға-саломлар улашилди.\nЭътироф этиш керакки, бунёдкор халқимиз томонидан Наврўз умумхалқ байрами муно-сабати билан янги бино ва иншоотларни фойдаланишга топширилиши ҳам анъанага айланиб улгурган. Жорий йил ҳам ушбу улуғ айём арафасида вилоятимизда ўнлаб иж-тимоий ва инфратузилма соҳа объект-лари фойдаланишга топширилди.\nЎтган йили, вилоятимизда инвестиция дастури доирасида 134 та ижтимоий соҳа ва инфратузилма объектлари барпо этил-гани, жорий йилда эса мазкур дастур асосида қиймати 82,0 млрд.сўмлик 87 та ижтимоий ва инфратузилма объектлари қурилиши бошлаб юборилгани халқимиз бунёдкорлигининг амалий намунаси бўл-моқда.\nХусусан, ўтган йили Навоий шаҳрида 2-сонли поликлиника, Навоий шаҳар тиббиёт бирлашмаси, Қизилтепа туманида ёпиқ сузиш ҳавзаси, Томди туманидаги Болалар ва ўсмирлар спорт мактаби учун спорт комплекси, Қизилтепа, Хатирчи, Кармана тумани тиббиёт бирлашмалари, Нурота туманида ёнғинга қарши кураш депоси, Навбаҳор туманидаги 28-умумий ўрта таълим мактаби биноси ва бошқа бир қатор ижтимоий соҳа объектларининг фойда-ланишга топширилиши халқимиз қувончига қувонч қўшди.\nБу бунёдкорлик ишлари жорий йилда ҳам давом эттирилиб, Навоий шаҳрининг 17-кичик туманида 630 ўринли, Кармана тумани “Варқ” массивида 315 ўринли янги умумтаълим мактаблари, Томди туманида ёнғинга қарши кураш депоси ва бошқа кўпгина ижтимоий соҳа объектлари қурилиши бўйича ишлар жадаллик билан олиб борилмоқда.\nМуҳтарам Президентимизнинг қарорлари асосида вилоятимизда 2017-2021 йиллар давомида аҳоли учун 5925 та қулай ва арзон уй-жойлар қурилиши режалаштирилган бўлиб, жорий йилда ушбу уй-жойларнинг 1185 таси фойдаланишга топширилиши белгиланган. Айни пайтда Кармана туманининг “Талқоқ” маҳалласида шундай уй-жойлардан 78 таси ўз эгаларига топширилгани ҳудуд аҳолиси учун муносиб туҳфа бўлди, албатта.\nЎтган йили вилоятни ижтимоий-иқтисодий ривожлантириш дастури асосида саноат, хизмат кўрсатиш ва қишлоқ хўжалиги йўналишларида 1640 та лойиҳалар фой-даланишга топширилиб, 9 мингдан ортиқ янги иш ўринлари яратилди. Жорий йилда ҳам ушбу йўналишларда 1746 та лойиҳа амалга оширилиб, 10 мингга яқин иш ўринларини яратиш бўйича амалий ишлар олиб борилаётгани аҳоли турмуш фаровонлигини таъминлашга хизмат қилади.\nНаврўз қадимдан деҳқончилик мавсуми-нинг бошланиши ҳам ҳисобланган. Ота-бобо-ларимиз айни шу паллада эл-юрт дастурхони тўкин бўлсин, деган ниятда ерга барака уруғини сочганлар.\nАйни пайтда вилоятимизнинг 40 минг 600 гектар майдонларида етиштирилаётган ғалла, 34 500 гектар майдонда чигит қадаш бўйича олиб борилаётган агротехник тадбирлар халқимиз ризқ-насибаси бутун-лигининг амалий ифодасидир.\nНаврўз байрами одамларни эзгуликка ундайдиган, табаррук заминни севишга, меҳнатни қадрлашга, кўклам мўъжизаларидан баҳра олишга ўргатадиган бетакрор байрам сифатида ҳам қадрли.\nТабиатнинг бетимсол қудрати, она замин-нинг саховатини намоён этадиган Наврўз - барча юртдошларимиз учун энг севимли байрамга айланган. Чунки у тинчлик, омонлик, аҳиллик байрами ҳамдир.\nФурсатдан фойдаланиб, яна бир бор барчангизни янгиланиш ва яшариш айёми Наврўз байрами билан чин қалбимдан самимий табриклайман.\nБарчангизга мустаҳкам соғлик-саломатлик, оилавий бахту саодат, Ватанимиз равнақи йўлидаги масъулиятли ва шарафли фаоли-ятингизда улкан муваффақиятлар тилайман.\nБуюк ва муқаддас Ватан — жонажон Ўзбекистонимиз осмони ҳамиша мусаффо бўлсин!


Дарҳақиқат, бугунги кунимизнинг энг ёмон иллатларидан бири бу - ғийбатдир.\nРасулуллоҳ саллаллоҳу алайҳи васаллам айтдилар: «Ғийбат зинодан ҳам ёмонроқдир». Саҳобалар ҳайратланиб: «Қандай қилиб ё Расулуллоҳ?», дейишди. У киши: «Киши зино қилиб, сўнгра тавба қилса, Аллоҳ унинг тавбасини қабул қилади. Ғийбатчини ғийбат қилинган кимса кечирмагунича, Аллоҳ унинг гуноҳини кечирмайди», дедилар.\nДемак, бу ҳадисдан ғийбат энг улкан гуноҳ эканлигини биламиз.\nАллоҳ таоло Мусо алайҳиссаломга ваҳий қилиб айтди: «Эй Мусо, ким ғийбат қилишдан олдин тавба қилиб ўлса, жаннатга кирадиганларнинг охиргиси бўлади. Ким ғийбат қилган ҳолида вафот этса, дўзахга киргувчиларнинг аввалгиси бўлади».\nҒийбат энг қабиҳ ишлардан биридир. Ғийбат оз бўлсада, келтирадиган зарари денгиз каби бепоёндир. Бирор кишининг орқасидан гапириш, айбини топиш, ёмонлаш, бола-чақаси, хотини, хулқи, бойлиги ҳақида бемаза гапларни гапиришнинг барчаси ғийбат ҳисобланади.\nРасулуллоҳ саллаллоҳу алайҳи васаллам: "Ғийбатчи ва чақимчилар қиёмат\nкунида маҳшаргоҳда ит суратида тўпланадилар", дея марҳамат қилганлар.\nАллоҳ ўзи паноҳ берсин, яна бугунги кунимизнинг энг ёмон иллатларидан бири - устозларнинг орқасидан гапириб ғийбат қилиш, уларнинг айбини, камчилигини ахтариб жар солиш, улар ҳақида иғвою-фасод ишларни тарқатиш бировларнинг эрмагига айланиб қолди десак муболаға бўлмайди. Буни кўриб турган баъзи бировлар эса худдики оддий бир томошабин сифатида қараб, ҳаттоки қарсак ҳам чалиб турибдилар. Ахир бизлар ҳам ўша ғийбатга, ўша гуноҳларга шерик бўлиб қолмаяпмизми? Пайғамбар алайҳиссалом: «Аллоҳдан қўрқмасанг, хохлаган ишингни қилгин», деганлар. Нимайики бўлганда ҳам биз бу борада Аллоҳдан қўрқайлик. Зеро, ҳар бир инсон борки албатта хато қилади, устозлар бундан мустасно дегани эмас. Устоз ота-онамиздек улуғ бўлган зотлардир. Ота-онанинг ёмони бўлмаганидек устознинг ҳам ёмони бўлмайди. Бизга таълим тарбия берган, оқ ва қорани ўргатган устоз эмасми? Билингки, бир мусулмоннинг ғийбатини эшитган киши уни ғийбатдан қайтариб, сўзловчига танбеҳ бермоғи лозим бўлади. Агар сўз билан танбеҳ бера олмаса, қўли билан, агар қўли ва тили билан танбеҳ бера олмаса, ана шу мажлисни тарк этади.\nРасулуллоҳ саллаллоҳу алайҳи васаллам: «Кимки биродари обрўсини ҳимоя қилса, Аллоҳ таоло қиёмат куни унинг юзидан дўзахни даф қилади», деб марҳамат қилганлар.\nБошқа бир ҳадисда Набий саллаллоҳу алайҳи васаллам: «Бирор киши бир мусулмон кишини ҳурмати кетиб, обрўси тўкиладиган ўринда қаровсиз ташлаб қўйса, Аллоҳ таоло уни ҳам ёрдамга муҳтож бўлиб турган ўринда қаровсиз ташлаб қўяди. Бир киши бир мусулмон кишига обрўси тўкилиб, ҳурмати кетадиган ўринда ёрдам берса, Аллоҳ таоло унга ҳам ёрдамга муҳтож бўлиб турган жойда ёрдамини беради. Кимки бир мўмин кишини мунофиқдан ҳимоя қилса, Аллоҳ таоло бир фариштани юбориб, қиёмат куни унинг жасадини жаҳаннам ўтидан ҳимоя қилади. Кимки мусулмонни бир нарса билан айблаб уни шарманда қилса, тоинки айблаган кишисининг розилигини олиб гуноҳидан пок бўлгунича Аллоҳ таоло уни жаҳаннам кўпригида ҳибс қилиб туради», деганлар.\nМисвоклар билан оғзимизни тозалаймиз, кошки эди бундан кейин оғзимизни бўҳтон, ёлғон ва ғийбат сўзларни айтиш билан булғамасак.\nСўзимиз якунида Фариддидин Атторнинг бир гўзал мисраларини келтирмоқчимиз, хулоса эса фақат ўзимиздан.\nБўшамаса тили ғийбатдан,\nБўшамайди дил уқубатдан.\nПешку туман «Хўжа Пешку» жомеъ масжиди имом хатиби.\n1086 марта ўқилди\nДругие материалы в этой категории: « Қўшничилик ҳақлари\tҲотиржамлик керакми ёки қарзми? »